
	专讘讬 讬讛讜讚讛 讗讜诪专 住驻专 转讬专讜讻讬谉 讜讗讙专转 砖讘讜拽讬谉. 讘住驻专讬诐 诇讗 讛讬讛 讻转讜讘 讙讟 驻讟讜专讬谉 讜讘讙诪专讗 谞诪讬 讻讬 拽讗诪专 讜诇讜专讻讬讛 诇讜讬''讜 讚转讬专讜讻讬谉 讜诇讜讬''讜 讚砖讬讘讜拽讬谉 诇讗 拽讗诪专 诇讜讬''讜 讚驻讟讜专讬谉 讜诪讬讛讜 讘驻''拽 讚谞讚专讬诐 (讚祝 讛:) 讻转讬讘 讘住驻专讬诐 谞诪讬 讙讟 驻讬讟讜专讬谉 讜谞专讗讛 讚讛讻讗 谞诪讬 讙专住讬谞谉 诇讬讛 讚讛讗 住驻专 讻专讬转讜转 诪转专讙诪讬谞谉 驻讬讟讜专讬谉 讜讙诐 讘讙讬讟讬谉 专讙讬诇讬谉 诇讻讜转讘讜: 讗注''讙 讚诇讗 讻转讘 讜讚谉 诪讜讻讞讗 诪讬诇转讗 讚讘讛讗讬 讙讬讟讗 诪讬讙专砖讛 诇讛. 讛讻讗 诪砖诪注 讚驻诇讬讙讬 讘讜讚谉 讜讘专讬砖 谞讚专讬诐 诪砖诪注 讚驻诇讬讙讬 讘诪讬谞讗讬 讚诇专讘谞谉 讛讜讬讬谉 讬讚讬诐 讜讗注''讙 讚诇讗 讻转讬讘 诪讬谞讗讬 诪讙讜专砖转 讚讗讬谉 讗讚诐 诪讙专砖 讗砖转 讞讘专讜 讜讗讜诪专 专''讬 讚讘转专讜讬讬讛讜 驻诇讬讙讬 讜砖诐 诪驻讜专砖 讜诇讗 转讬拽砖讬 诇讗讘讬讬 讚讗诪专 讛转诐 讬讚讬诐 砖讗讬谞诐 诪讜讻讬讞讜转 讛讜讜讬讬谉 讬讚讬诐 讜讘住诪讜讱 讗诪专 讗讘讬讬 诇讗 诇讬讻转讜讘 讜讚讬谉 讜砖诪讗 诇砖讜驻专讗 讚砖讟专讗 拽讗诪专 讛讻讬: 讜诇讗 诇讬讻转讜讘 讗讬讙专转 讘讬讜''讚 讚诪砖诪注 讗讬讙专讗. 讗注''讙 讚讘讗讙专转 诪谉 讛讚讬谉 讗讬谉 讬讜''讚 诪''诪 讗讬讙专讗 砖讛讜讗 诇砖讜谉 讙讙 专讙讬诇讜转 诇讻讜转讘讜 讘讬讜''讚 诇驻讬 砖讗讬谞讜 讻转讜讘 讘注讘专讬 讗讘诇 讘讗讙专转 砖讛讜讗 诇砖讜谉 讗讙专转 讻转讜讘 讘注讘专讬 讘诇讗 讬讜''讚 讻讚讻转讬讘 (讗住转专 讟) 注诇 讻诇 讚讘专讬 讗讙专转 讛讝讗转 讜讻谉 讻讜诇诐 讻转讜讘讬谉 讻谉 讜讘住讚专 转讬拽讜谉 砖讟专讜转 砖讻转讘 讛专讘 专''讬 讟''注 讻转讘 讜诇讗 诇讬讻转讜讘 讗讙专转 讘诇讗 讜讬''讜 讚诪砖诪注 讗讙专转讗 讘注诇诪讗 砖讗讚诐 砖讜诇讞 诇讞讘专讜 讗诇讗 讜讗讙专转 讘讜讬''讜 讚诪砖诪注 讚拽讗讬 讗讙讬讟讗 讜讗讜讚谉 讚诇注讬诇: 讚转讛讜讬讬谉 讚转爪讘讬讬讬谉 讘转诇转讗 讬讜讚讬''谉. 讜讗讜诪专 专''讬 砖专讗讛 讘转讬拽讜谉 讙讬讟讬谉 拽讚诪讜谞讬诐 讚讞诪砖讛 讬讜讚讬''谉 爪专讬讻讬 转诇转讗 讬讜讚讬''谉 讘讬讞讚 讘住讜祝 讛转讬讘讛 讜讗讞专 讛讚诇''转 讜讗讞专 讛转讬''讜 讚讬转讬讛讜讬讬讬谉 讚讬转讬爪讘讬讬讬谉 讜讻谉 讻转讜讘 讘转讬拽讜谉 砖讟专讜转 砖诇 讛''专 讬讜住祝 讟''注 讜讚讬 转讬讛讜讬讬讬谉 讛诐 砖转讬 转讬讘讜转 讜讚讬 讘诪拽讜诐 讗砖专 讗讘诇 讚讬转讘讗 注诇 谞讛专 驻诇讜谞讬 讛讻诇 转讬讘讛 讗讞转 讻诇讜诪专 讛讬讜砖讘转 讜讗讬谉 诇讻转讜讘 讚讬 讬转讘讗 讗砖专 讬讜砖讘转: 讜诇讜专讻讬讛 诇讜讬''讜 讻讜'. 讜砖诪讗 讗讬谉 爪专讬讱 诇讛讗专讬讱 讗诇讗 讻诇讜诪专 砖诇讗 讬注砖讛 拽爪专讛 砖转讛讗 谞专讗讬转 讬讜''讚 讜讻谉 专讙诇 讛''讗 讚诇诪讛讱 诇讛专讞讬拽 诪谉 讛讙讙 砖诪讗 讗讬谉 爪专讬讱 诇讛专讞讬拽 讗诇讗 砖诇讗 讬讞讘专 讘讙讙讛 讜砖诪讗 爪专讬讱 诇讛讗专讬讱 讛讜讜讬''谉 讜诇讛专讞讬拽 专讙诇 讛讛''讗 砖诇讗 讬讟注讜 讛注讜诇诐 讘讝讛 讜谞讛讙讜 诇讛讗专讬讱 讜诇讛专讞讬拽 讜诪讬讛讜 讜讚讗讬 讚讗讬谉 讛讙讟 驻住讜诇 讗诐 诇讗 讛讗专讬讻谉 讜讻谉 讛讛''讗 砖诇 诪讛讱 讗诐 诇讗 讛专讞讬拽讛 讬讜转专 诪讚讗讬 讜诪注砖讛 讘讙讟 砖诇讗 讛讬讛 谞讬讻专 讛讬讟讘 讘讬谉 讜讬''讜 诇讬讜''讚 砖讘讗 诇驻谞讬 专讘讬谞讜 讗诇讬讛讜 讜讛讘讬讗 转讬谞讜拽 讚诇讗 讞讻讬诐 讜诇讗 讟讬驻砖 诇拽专讜转 讗讜转讛 讛转讬讘讛 讻讚讗诪专 讘诪谞讞讜转 讙讘讬 转驻讬诇讬谉 (讚祝 讻讟:) 讝讬诇 讗讬讬转讬 转讬谞讜拽 讚诇讗 讞讻讬诐 讜诇讗 讟讬驻砖 讗讬 拽专讬 讜讬讛专讙 讻砖专 讗讬 诇讗 讬讬讛专讙 讛讜讗 讜驻住讜诇:





专诪讘"谉

讛讗 讚讗讬讘注讬' 诇谉 讘注讬谞谉 讜讚谉 讗讜 诇讗. 诇讗 讗讬驻砖讟' 讜讘注讬谞谉 讚拽讬"诇 讬讚讬诐 砖讗讬谞谉 诪讜讻讬讞讜转 诇讗 讛讜讜讬讬谉 讬讚讬诐 讚砖诪讜讗诇 住"诇 讛讻讬 讘驻"拽 讚拽讚讜砖讬谉 (讚祝 讛' 注"讘) 讜讘驻"拽 讚谞讚专讬诐 (讚祝 讛') 讜讛转诐 谞诪讬 驻诇讬讙讬 讘讛 讗讘讬讬 讜专讘讗 讚讗讘讬讬 住讘专 讛讜讬讬谉 讬讚讬诐 讜专讘讗 住讘专 诇讗 讛讜讬讬谉 讬讚讬诐 讜拽讬"诇 讻专讘讗 讜讗注"讙 讚讛转诐 讗诪专 专讘讛 讗谞讗 讚讗诪专讬 讗驻讬诇讜 诇专讘谞谉 诇讗 住诪讻讬谞谉 注诇讬讛 砖讗讬谉 讗讬转讜 讛讟注诐 砖讜讛 诇讝讛 砖诪驻讜专砖 讻讗谉. 
讜诇驻讬 砖诪讜注讛 讝讜 砖驻讬专砖 讟注诪讬讛 讚专' 讬讜讞谞谉 诪砖讜诐 讬讚讬诐 砖讗讬谞谉 诪讜讻讬讞讜转 讛讜讬讬谉 讬讚讬诐 注"讻 专讘讗 讻专讘讬 讬讛讜讚讛 讜讬"诇 讚讛讗 讚讗讬讘注讬' 诇谉 讛讻讗 讘注讬谞谉 讜讚谉 讗讜 诇讗, 讛讬讬谞讜 诇讜诪专 讗诐 讛讜讜 讬讚讬诐 诪讜讻讬讞讜转 讘诇讗 讜讚谉 讻转讬专讜爪讗 讚专讘讗 讜讛诇讻转讗 讻专讘谞谉, 讗讜 讚讬诇诪' 讟注诪讬讬讛讜 讚专讘谞谉 诪砖讜诐 讚诇讗 讘注讬谞谉 诪讜讻讬讞讜转 讜讛诇讻转讗 讻专' 讬讛讜讚讛 讚讜讚讗讬 讗讬 诇讗 诪砖讜诐 驻诇讜讙转讬讬讛讜 讚讛转诐 驻砖讬讟讗 讚讬讞讬讚 讜专讘讬诐 讜讗讬谉 驻讬' 讝讛 诪砖诪注 讛住讜讙讬讗 讜诪讬讛讜 讜讚讗讬 诪砖讜诐 讬讚讬诐 诪讜讻讬讞讜' 驻诇讜讙转' 讛讬讗 讘砖讗专 讚讜讻转讗 讘注讬 诇讛 讜诇讗 驻砖讬讟. 
讜讗"拽 讛讬讻讬 讗诪专 讗讘讬讬 讛讻讗 讛讗讬 诪讗谉 讚讻转讬讘 讙讬讟讗 诇讗 诇讬讻转讜讘 讜讚讬谉 讗诇讗 讜讚谉 讚讗诇诪讗 讘注讬谞谉 讜讛讗 讗讬讛讜 讗诪专 讬讚讬诐 砖讗讬谉 诪讜讻讬讞讜' 讛讜讬讬谉 讬讚讬诐 诇讗讜 拽讜砖讬讗 讛讬讗 讚谞讛讬 砖讗讬谉 讝讛 讙讜驻讜 砖诇 讙讟 诪"诪 讟讜驻住 讛讙讟 讛讜讬 讜讻讱 谞讛讙讜. 讜注讜讚 讚诇诪"讚 讚讻转讬讘 诇讬讛 讛讜讗 讚诪讝讛讬专 讚诇讗 诇讬转讗 诇驻住讜诇讬 讙讬讟讗 讚讗讬 讻转讘 讜讚讬谉 讗转讬 讘注诇 讜诪注专注专 驻住讜诇 讜诇讗 转谞砖讗 诇讻转讞诇讛 讜讗诐 谞砖讗转 诇讗 转爪讗 讜讻讱 砖诪注转讬 讘砖诐 讙讗讜谉 讝"诇 讘讻诇 讛谞讱 讚讬讜拽讬 讚讗讘讬讬 砖讗讬谞谉 讗诇讗 讻砖讛讘注诇 诪注专注专.
讜爪专讬讱 诇诪讬讻转讘 讜讛专讬 讗转 诪讜转专' 讜讗注"驻 砖讻转讘 诇诪讛讱 诇讛转谞住讘讗 诇讻诇 讙讘专 讚讬 转讬爪讘讬讬谉 讚讗讬 诇讗 讻转讘 诇讛 讛讻讬 诇讗 讛转讬专讛 讗诇讗 诇讛讬谞砖讗 讗讘诇 诇讗 讘讝谞讜转 讜讞讜抓 诪讝谞讜转讱 驻住讜诇.
讜讬"讗 砖讗讬谞讜 爪专讬讱 讜转讜诇讬谉 注爪诪谉 讘讛讗 讚转谞谉 讘驻' 讛讗砖讛 专讘讛 (讬讘诪讜转 讚祝 爪"讘) 讛讜专讜讛 讘"讚 诇讬谞砖讗 讜讗诪专讬谞谉 诪讗讬 拽诇拽诇讛 讗诇诪谞讛 诇讻"讙 砖诇讗 讛转讬专讜讛 讗诇讗 讘谞砖讜讗讬 讛讬转专 讗讘诇 诇讗 讘谞砖讜讗讬 讗讬住讜专 讗讘诇 讝谞转讛 讞讬讬讘转 讗诇诪' 讻砖诪转讬专讬谉 讗砖讛 诇讬谞砖讗 讝谞讜转 讘讻诇诇 讗"讻 诇诪讛 讻讜转讘讬谉 讛专讬 讗转 诪讜转专转 诇讻诇 讗讚诐 讘讜诇诪讛讱 讜讻讜' 诪砖讜诐 砖讜驻专讗 讚砖讟专讗 讜专砖"讬 讝"诇 诇讗 讻转讘讜 讜讻谉 讘谞讜住讞 讛讛诇讻讜转 砖诇 专讘讬' 讝"诇 讗讬谉 砖诐 诪讜转专' 诇讻诇 讗讚诐 讜讗讬谉 讝讜 专讗讬讛, 讚讛转诐 诪砖讜诐 讚讗"诇 讗转讜谉 砖讜讬转讜谉 驻谞讜讬讛 讛讜讗 砖讗讬谉 讛讜专讗' 讘"讚 诇诪讞爪讛 讗诇讗 砖诇 讗诇诪谞讛 诇讻"讙 诇讗 注诇讛 注诇 讚注转 讘"讚 砖讬砖讗谞讛 讜诇讗 讛转讬专讜讛 讘谞砖讜讗讬 讗讬住讜专, 讗讘诇 讛诪讙专砖 讗转 讗砖转讜 讻诇 砖讗驻砖专 诇讟注讜谉 讟讜注谞讬谉 讘讛 砖诪讗 砖讬讬专 讘讙讟, 讜注讜讚 砖讗诐 讘讗谞讜 诇讚诪讜转讛 诇讛讜专讜讛 讘"讚 谞讬诪讗 砖砖讬讬专 讘讛 讗诇诪谞讛 诇讻"讙 讜讗注"驻 砖讻转讘 诇讛 诇讻诇 讙讘专 讚讬 转讬爪讘讬讬谉, 讛转诐 谞诪讬 讛专讬 讛转讬专讜讛 诇讬谞砖讗 诇讻诇 诪讬 砖转专爪讛, 讜住讜讙讬讬谉 讘注诇诪' 讚讻讜转讘讬谉 讘讙讬讟讬谉 讛专讬 讗转 诪讜转专' 诇讻诇 讗讚诐 讻讚讗诪专讬谞谉, 讜爪专讬讱 诇讛谞讬讞 讗祝 诪拽讜诐 讛专讬 讗转 诪讜转专转 诇讻诇 讗讚诐 , 讜讗讬转诪专 讘驻讬专拽讬谉 讻讙讜谉 讚讻转讘 讛专讬 讗转 诇诪讟讛 讜诪讜转专转 诇诪注诇讛. 
讜诪"诪 讗谞讬 讚谉 讗诐 讬砖 讘诪砖诪注 诇讛谞住讘讗 讜诇讗 讘讝谞讜转 诪讛 讛讜注讬诇 诇专' 讬讛讜讚讛 讜讚谉 讗诪专讬 讘讙讟 讝讛 讛转讬专讜讛 讘谞砖讜讗讬谉 讜讘讚讘讜专讗 诇讻诇 讗讚诐 讜讗诐 谞讗诪专 砖讛专讬 讗转 诪讜转专转 诇讻诇 讗讚诐 讘讙讬讟' 讚谉 诪砖诪注 讚讻转讘讬谞谉 诇讬讛 讘转专 讜讚谉, 诪"诪 诇诪讛 讻讜转讘讬谉 诇诪讛讱. 讜讬"诇 讚诇讬砖谞' 讚讙讬讟讗 讛讜讗 讗讙专转 砖讘讜拽讬谉 讜讙讟 驻讟讜专讬谉 讜诇诪讛讜讬 砖专讬讗 诇讻"注, 讜讻讬讜谉 讚讻转讘讜 讜讛专讬 讗转 诪讜转专转 诇讻诇 讗讚诐 诇讗 讞砖砖讜 诇讚拽讚拽 讘讬谉 诇讛谞住讘讗 讘讬谉 诇诪讬砖专讬, 讜注讜讚 讚诇砖讜谉 诪讜转专转 诇讻诇 讗讚诐 诪砖诪注 砖转讛讗 驻谞讜讬讛 讜诪讜转专' 诇讻诇, 诇讗 砖转谞砖讗 诇讗讞专 讜转讗住专 诇讻讜诇诐 讜诇讛讜爪讬讗 诪注专注讜专 讝讛 讻讜转讘讬谉 砖谞讬讛诐, 讗讘诇 讗诐 谞讗诪专 讚诇专' 讬讛讜讚讛 讗讬谉 讻讜转讘讬谉 讗诇讗 诇诪讛讱 诇讛转谞住讘讗 诇诪讛 诇讗 讗诪专讜 诇讗讬砖转专讜讬讬 诇讻诇 讙讘专 讚讬 转讬爪讘讬讬谉, 讗讘诇 讜讚讗讬 爪专讬讱 诇诪讬讻转讘 讜讛专讬 讗转 诪讜转专转 讜讗诐 诇讗讜 讗住讜专讛 讜拽专讜讘 讗谞讬 诇讜诪专 砖讗诐 谞砖讗' 转爪讗 砖讝讛讜 讙讜驻讜 砖诇 讙讟. 
讜专讗讬转讬 讘讟讜驻住 讛讙讟 砖诇 专讗砖讜谞讬诐 讚讻转讘 讛讻讬 讗谞讗 驻讘"驻 讚诪诪转讗 驻诇讜谞讬 讜讻诇 砖讜诐 讗讞专谉 讜讞谞讬讻讗 讚讗讬转 诇讬 讜诇讗讘讛转讬 讜诇讗转专讬 讜诇讗转专讬讛讜谉 讚讗讘讛转讬 讗诇诪' 住"诇 讚爪专讬讱 诇诪讬讻转讘 讜讻诇 砖讜诐 讘砖诪讜讛 讚讗讘讜讛 讻砖诐 砖爪专讬讱 诇诪讬讻转讘 讘砖诪讜 注诇 讛讚专讻讬诐 砖驻讬专砖谞讜 讘诪拽讜诪讜 讜讻谉 讘砖诐 注讬专讜 讜砖诐 注讬专 讗讘讜转讬讜 爪专讬讱 诇诪讬讻转讘 讜讻诇 砖讜诐 诇驻讬讻讱 讛讬讛 讛讜讗 诪讬讛讜讚讛 讜讗讘讬讜 诪讙诇讬诇 爪专讬讱 诇讻转讜讘 讗谞讗 驻' 讚诪讬讛讜讚讛 讘专 驻诇讜谞讬 讜讻诇 砖讜诐 讚讗讬转 诇讬 讚诪诪转讗 驻' 诇讘讬转讬 讘专注讜' 谞驻砖讬 讘砖诐 砖诇讛.
讜讞讝讬 谞诪讬 讚讻转讘 专讘讬诐 讚讛讜转 讗讬谞转转讬 诪谉 拽讚诪转 讚谞讗 讜讻讚讜 转专讬讻讬转 讬转讬讻讬 诇讬讻讬 讗谞转 驻' 讘转 驻诇讜谞讬 讜讻诇 砖讜诐 讚讗讬转 诇讬讻讬 讚诪诪转讗 驻' 讜诇讗 诪讞讜讜专 诇讬 诇讞讝讜专 讜诇讻驻讜诇. 讜注讜讚 诇谞讜住讞 讛专讗砖讜谉 砖讗诐 讘讗 诇讞讝讜专 诇讗 讛讬讛 爪专讬讱 诇讻转讜讘 谞诪讬 讻诪讜 砖讻讜转讘 诇诪注诇讛 讜讻诇 砖讜诐 诇讗讘讛转讬 讜诇讗转专讬讛讜谉 讚讗讘讛转讬 讗诇讗 讛讻讬 讻转讘讜 讜讻讚讜 转专讬讻讬' 讬转讬讻讬 讚讬 转讛讜讬讬谉 讜讗讬谉 爪专讬讱 诇讻驻讜诇.





专砖讘"讗

 驻砖讬讟讗 讗诪专 诇讗砖讛 讛专讬 讗转 讘转 讞讜专讬谉 诇讗 讗诪专 讻诇讜诐 讗诪专 诇讛 诇砖驻讞讛 讛专讬 讗转 诪讜转专转 诇讻诇 讗讚诐 诇讗 讗诪专 讻诇讜诐, 讗诪专 诇讛 诇讗砖讛 讛专讬 讗转 诇注爪诪讱 诪讛讜 诇讙诪专讬 拽讗诪专 讗讜 诇诪诇讗讻讛 拽讗诪专. 讜驻砖讟 专讘讬谞讗 讚诪讙讜专砖转 拽诇 讜讞讜诪专 诪注讘讚 讚讙讜驻讜 拽谞讜讬 拽谞讬 讙讜驻讬讛 讘讛讻讬 讗砖讛 砖讗讬谉 讙讜驻讛 拽谞讜讬 诇讘注诇讛 诇讗 讻诇 砖讻谉, 讜拽讬讬诪讗 诇谉 讻讜转讬讛 讜讻谉 驻住拽 专讘谞讜 讞谞谞讗诇 讝"诇, 讜讛专讘 讗诇驻讗住讬 讝"诇 诇讗 讛讘讬讗 诪讻诇 讝讛 讻诇讜诐 诪驻谞讬 砖讗讬谞谉 讚讘专讬诐 讛专讙讬诇讬谉 讜讗讬谉 讚专讻讜 诇讻转讜讘 诪讛 砖讗讬谞讜 专讙讬诇 讻诪讜 砖诇讗 讛讝讻讬专 讻诇 讗讜转谉 讛讘注讬讜转 砖诇 诪注诇讛 讞讜抓 诪拽讬讚讜砖讬 拽讟谉 讜讛谞讜诇讚讬诐 讜转讝谞讜转讬讱 讜讻讜诇讛讜 讗讬谞讱 诇驻讬 砖讗讬谞讜 诪爪讜讬.
讜讻谉 讻转讘 诇注讘讚 讗讬谉 诇讬 注住拽 讘讱 拽谞讛 注爪诪讜 讘谉 讞讜专讬谉 讚讛讻讬 讗诪专 诇讬讛 讗讬谉 诇讬 注住拽 讘讱 讗诇讗 讛讜讛 讗转 诇注爪诪讱 讜讻讬讜谉 砖讬砖 诇讜 讬讚 诇讝讻讜转 讘注爪诪讜 拽谞讛 注爪诪讜 讘谉 讞讜专讬谉 诪讛 砖讗讬谉 讻谉 讘讛讗讜诪专 诇讞讘专讜 砖讚讛 讝讜 讗讬谉 诇讬 注住拽 讘讛 讚讛讻讬 拽讗诪专 讗讬谉 诇讬 注住拽 讘讛 讗诇讗 转讛讗 诇注爪诪讛 讜讛讬讗 讗讬谞讛 讝讜讻讛 讘注爪诪讛 讜诇砖讜谉 诪转谞讛 诇讗讞专讬诐 讗讬谉 讻讗谉 讜讛讬讬谞讜 讚讘注讘讚 讬爪讗 诇讞专讜转 讜讘拽专拽注 诇讗 讗诪专 讜诇讗 讻诇讜诐.



讗诪专 讗讘讬讬 讛讗讬 诪讗谉 讚讻转讬讘 讙讬讟讗 诇讗 诇讻转讜讘 讜讚讬谉. 讻诇讜诪专 讘讬讜讚 讚诪砖诪注 讗诐 讚讬谉 讛讜讗 砖讗讙专砖讬讱 讜讗诐 讗讬谞讜 讚讬谉 讗讬谞讬 诪讙专砖讬讱, 讜诇讗 诇讻转讜讘 讗讬讙专转 讘讬讜"讚 讚诪砖诪注 诇砖讜谉 讙讙, 讜讬砖 诇驻专砖 诪砖讜诐 讚谞专讗讛 讻砖转讬 转讬讘讜转 讻诇讜诪专 讗讬 讙专转 讻诇讜诪专 讗诐 讝谞讬转 讜讗诐 诇讗 讝谞讬转 讗讬谞讬 诪讙专砖讬讱, 讜讻谉 驻讬专砖 讛专诪讘"诐 讝"诇, 讜讻转讘 讛专诪讘"诐 讝"诇 砖讗诐 讻转讘 讻谉 讗讜 砖诇讗 讻转讘 转爪讘讬讬谉 讘砖诇砖讛 讬讜讚讬"谉 讛专讬 讝讛 讙讟 驻住讜诇, 讜讘住驻专 讛注讬讟讜专 讻转讜讘 诪砖诪讗 讚专讘讜讜转讗 讝"诇 讚讻诇 讛谞讬 讚拽讚讜拽讬 讚讗讘讬讬 讛讬讬谞讜 讛讬讻讗 讚讻转讬讘 诇讬讛 讘注诇 讙讜驻讬讛 讗讬 谞诪讬 讚讻转讬讘 诇讬讛 住讜驻专 诪驻讜诪讬讛 讜讘转专 讛讻讬 讗转讗 讘注诇 讜诪注专注专 讜讗诪专 讗谞讗 讛讜讗 讚驻住讬诇谞讗 诇讬讛 讘讛谞讬 讚拽讚讜拽讬 讜诇拽诇拽讜诇讛 讗讬讻讜讜谞讬转, 讗讘诇 讗讬 讗诪专 讛讘注诇 诇住讜驻专 讜诇注讚讬诐 诇讻转讜讘 讗转 讛讙讟 住转诐 讜讟注讜 讛住讜驻专 讜讛注讚讬诐 讘讗讞转 诪讗诇讜 讛讗讜转讬讜转 讜讛讘注诇 讗讬谞讜 诪注专注专 讛讙讟 讻砖专 讜转谞砖讗 讘讜 讜讗诐 讛注讚讬诐 诪爪讜讬讬谉 讬注讬讚讜 讘驻谞讬 讘讬转 讚讬谉 砖讟注讜转 住讜驻专 讛讬讛, 讜讻谉 讻转讘 专讘谞讜 讛讗讬讬 讙讗讜谉 讝"诇 讗讬 讬讛讬讘 讘注诇 专砖讜转讗 诇住讜驻专 诇诪讬讻转讘 讙讟 砖诇诐 讜讟注讜 讘讛谞讬 讻讜诇讛讜 讗讜 讘诪拽爪转讛讜谉 讗讬 讗讬转讬讛 诇住驻专讗 诪转拽讬谉 诇讬讛 讜讗讬 诇讗 讜诪讬谞住讘讗 讘讛讗讬 讙讬讟讗 诇讗 诪驻拽讬谞谉 诇讛, 讜讚讗讬 讗讬 讗转讬讗 诇讗讬谞住讜讘讬 讜讗转讬 讘注诇 讜诪注专注专 讜讗诪专 讛讗讬 讚讻转讬讘 讜讚讬谉 讚讬谞讗 讛讜讗 讚讗诪专讬 讗讬 谞诪讬 诇诪讞讱 讗讞讜讻讗 讗讬讻讜讜谞讬转 讜诇讗 诪谞住讘讬谞谉 诇讛, 讗讘诇 讗讬 诪讬谞住讘讗 诇讗 诪驻拽讬谞谉 诇讛 讚讛讗 拽讗诪专 专讘 [讘谞讚驻住: 拽讗诪专讬谞谉] 讜诪砖讜诐 砖诇讜诐 诪诇讻讜转 讬讜爪讬讗 讜讛讜诇讚 诪诪讝专 讗讬谉 专讘讬 诪讗讬专 讛讬讗 讚讗诪专 讻诇 讛诪砖谞讛 诪诪讟讘注 砖讟讘注讜 讞讻诪讬诐 讘讙讬讟讬谉 讬讜爪讬讗 讜讛讜诇讚 诪诪讝专 讜诇讬转讗 诇专讘讬 诪讗讬专 讜讻诇 砖讻谉 诇注谞讬谉 讟注讜转 住讜驻专, 讜专讘谞讜 谞住讬诐 讝"诇 讛砖讬讘 讻谉 讘拽讘诇讛 诪驻讬 讛讙讗讜谞讬诐 讝"诇 讛讬讻讗 砖讻转讘 讛讙讟 讛讘注诇 讘注爪诪讜 讗诐 谞砖讗转 讜注专注专 转爪讗 讜讗诐 讛讗砖讛 讟讜注谞转 讟注讜转 住讜驻专 讛讬讛 注诇讬讛 诇讛讘讬讗 专讗讬讛 讗讘诇 讗诐 讗讬谉 砖诐 注专注讜专 讘注诇 讜讬砖 讘讜 讟注讜转 诪转讞转 讬讚讬 住讜驻专 讜爪讜讛 诇讻转讜讘 讙讟 住转诐 讻讬讜谉 讚诪讚注转 砖诇诪讛 专爪讛 诇讙专砖 讗讬谞讛 爪专讬讻讛 讙讟 砖谞讬 讜讻诇 讟注讜转 砖讘讗 诪转讞转 讬讚讬 住讜驻专 讗讬谉 注专注讜专 讘注诇 讻诇讜诐, 讜讻谉 讚注转 讛讙讗讜谞讬诐 讝"诇.
讜讘转砖讜讘讛 诇专讘谞讜 讞谞谞讗诇 讝"诇 讻讙讜谉 讗诇讜 讛讚讘专讬诐 砖讗讬谞谉 诪驻讜专砖讬谉 讗诐 讬讘讗 讗讚诐 诇讻转讜讘 讗诇讜 讛讚讘专讬诐 砖诪讗 讬驻诇讜 讘讬讚 讗讚诐 砖讗讬谞讜 讛讙讜谉 讜讬诇诪讚讜 诇砖拽专 诇驻讬讻讱 讗讬谉 诇谞讜 讗诇讗 诪谉 讛驻讛 诇讗讜讝谉 诇谞讗诪谞讬诐, 讜讻转讘 讛专讘 讘注诇 讛注讟讜专 讝"诇 讚讗讬 讻转讬讘 讘讬讛 讚转讬讛讜讬 讗转 专砖讗讛 诇诪讛讱 诇讻诇 讙讘专 讚转爪讘讬讬谉 注讚讬祝 诪诇讬砖谞讗 讚转讛讜讬讬谉.



 讛讗 讚讗诪专讬谞谉: 讜诇讜专讻讬讛 诇讜"讜 讚转讬专讜讻讬谉 讜诇讜"讜 讚砖讘讜拽讬谉 讜诇讜"讜 讚讜讻讚讜. 诇讗讜 诇讗讜专讻讬讛 诪砖讗专 讜讜讬谉 拽讗诪专 讗诇讗 讻砖讗专 讜讜讬谉 讻讚讬 砖诇讗 讬专讗讜 讬讜讚讬谉 讚讛讗 讗讬谉 讛讟注诐 讗诇讗 讻讚讬 砖诇讗 讬注专注专 讘注诇 诇讜诪专 转专讬讻讬谉 讗诪专讬转 讜讻讚讬 讗诪专讬转, 讜讻谉 讻转讜讘 讘转讜住驻讜转, 讜讛注讜诇诐 专讙讬诇讬谉 诇讛讗专讬讻谉 诪诪砖 讜谞讻讜谉 讛讚讘专 诇注砖讜转 讻谉 讻讚讬 砖讬讝讻专讜 讜诇讗 讬讘讗讜 诇讬讚讬 拽讬爪讜专.
讜讛讗 讚讗讬讘注讬讗 诇谉 诪讬 讘注讬谞谉 讜讚谉 讗讜 诇讗 讘注讬谞谉 诇讗 讗讬驻砖讬讟讗, 讜诪讻诇 诪拽讜诐 拽讬讬诪讗 诇谉 讘讛讗 讻专讘讬 讬讛讜讚讛 讜讘注讬谞谉 讜讚谉 讚拽讬讬诪讗 诇谉 讚讬讚讬诐 砖讗讬谉 诪讜讻讬讞讜转 诇讗 讛讜讬讬谉 讬讚讬诐 讚砖诪讜讗诇 讗讬转 诇讬讛 讛讻讬 讘驻专拽 拽诪讗 讚拽讬讚讜砖讬谉(讛, 讘) 讚讗诪专 砖诪讜讗诇 讘拽讚讜砖讬谉 谞转谉 诇讛 讻住祝 讗讜 砖讜讛 讻住祝 讜讗诪专 诇讛 讛专讬 讗转 诪拽讜讚砖转 诇讬 讛专讬 讗转 诪讗讜专住转 讛专讬 讝讜 诪拽讜讚砖转 讜讗住拽讛 专讘 驻驻讗 讜讛讜讗 讚讗诪专 诇讛 诇讬 讛讗 诇讗 讗诪专 诇讛 诇讬 讗讬谞讛 诪拽讜讚砖转 讚砖诪讜讗诇 诪讬住讘专 住讘专 讬讚讬诐 砖讗讬谉 诪讜讻讬讞讜转 诇讗 讛讜讬讬谉 讬讚讬诐 讜讻讜' 讻讚讗讬转讗 讛转诐, 讜讗讬转讗 谞诪讬 讘驻专拽 拽诪讗 讚谞讚专讬诐 讘专讗砖讜, 讜注讜讚 讚诪讞诇讜拽转 讗讘讬讬 讜专讘讗 讛讜讗 讘专讬砖 驻专拽 拽诪讗 讚谞讚专讬诐 (讛, 讗) 讗讘讬讬 讗诪专 讛讜讬讬谉 讬讚讬诐 讜专讘讗 讗诪专 诇讗 讛讜讬讬谉 讬讚讬诐 讜拽讬讬诪讗 诇谉 讻专讘讗, 讜讗祝 注诇 讙讘 讚讗诪专讬谞谉 讛转诐 诇讬诪讗 讘驻诇讜讙转讗 讚专讘讬 讬讛讜讚讛 讜专讘谞谉 拽讗 诪讬驻诇讙讬 讚转谞谉 讙讜驻讜 砖诇 讙讟 讛专讬 讗转 诪讜转专转 诇讻诇 讗讚诐 讜讻讜' 讚讗讘讬讬 讚讗诪专 讻专讘谞谉 讜专讘讗 讚讗诪专 讻专讘讬 讬讛讜讚讛 讜诪讛讚专讬谞谉 专讘讗 讗诪专 诇讱 讗谞讗 讚讗诪专讬 讗驻讬诇讜 讻专讘谞谉 注讚 讻讗谉 诇讗 拽讗诪专讬 专讘谞谉 讚诇讗 讘注讬谞谉 讬讚讬诐 诪讜讻讬讞讜转 讗诇讗 讙讘讬 讙讟 讚讗讬谉 讗讚诐 诪讙专砖 讗砖转 讞讘专讜 讗讘诇 讘注诇诪讗 诪讬 砖诪注转 诇讛讜谉, 讗驻讬诇讜 讛讻讬 诇讗 住诪讻讬谞谉 注诇讛 讚讛讛讬讗, 诇驻讬 砖讗讬谉 讗讜转讛 住讜讙讬讗 砖讜讛 诇讝讜 讚讛转诐 拽专讬 诇讬讛 讬讚讬诐 砖讗讬谉 诪讜讻讬讞讜转 诪砖讜诐 讚讗讬谉 诪讜讻讬讞 诪转讜讻讜 讗诐 诪讙专砖 讗砖转讜 讗讜 讗砖转 讞讘专讜, 讜讛讻讗 拽专讬 诇讬讛 讬讚讬诐 砖讗讬谉 诪讜讻讬讞讜转 诪砖讜诐 讚诇讗 诪讜讻讞 讚讘讙讟 讝讛 诪讙专砖 诇讛 讗诇讗 讻讬讜谉 讚诇讗 讻转讘 诇讛 讜讚谉 讗诪专讬 讘讚讘讜专 诪讙专砖 诇讛 讜砖讟专讗 专讗讬讛 讘注诇诪讗, 讜讗祝 注诇 讙讘 讚讗诪专 专讘讗 讛转诐 讚诪讜讻讞讗 诪讬诇转讗 讚讗讬谉 讗讚诐 诪讙专砖 讗砖转 讞讘专讜 讗讻转讬 讗讬讻讗 诪砖讜诐 讚诇讗 诪讜讻讞讗 诪讬诇转讗 讚讘讛讗讬 讙讬讟讗 诪讙专砖 诇讛 讗诇讗 讘讚讬讘讜专讗 讘注诇诪讗 讻讟注诪讗 讚讛讻讗 讜住讜讙讬讬谉 讚讛讻讗 讟驻讬 注讚讬驻讗 诪砖讜诐 讚讛讜讬讗 讘诪拽讜诪讛, 讜讻讬讜谉 砖驻讬专砖讜 讻讗谉 讚讟注诪讬讬讛讜 讚专讘谞谉 诪砖讜诐 讚讬讚讬诐 砖讗讬谉 诪讜讻讬讞讜转 讛讜讬讬谉 讬讚讬诐 注诇 讻专讞讬谉 专讘讗 讻专讘讬 讬讛讜讚讛 住讘讬专讗 诇讬讛 讜讛诇讻转讗 讻讜转讬讛, 讜讗讬 拽砖讬讗 诇讱 讛讬讻讬 讗诪专 讗讘讬讬 讛讗讬 诪讗谉 讚讻转讬讘 讙讬讟讗 诇讗 诇讬讻转讜讘 讜讚讬谉 讗诇讗 讜讚谉 讚讗诇诪讗 住讘讬专讗 诇讬讛 诇讗讘讬讬 讚讘注讬谞谉 讜讚谉 讜讛讗 讗讬讛讜 住讘专 讬讚讬诐 砖讗讬谉 诪讜讻讬讞讜转 讛讜讬讬谉 讬讚讬诐 讻讚讗讬转讗 讛转诐 讘谞讚专讬诐, 讜讬砖 诪转专爪讬诐 讚谞讛讬 砖讗讬谉 讝讛 讙讜驻讜 砖诇 讙讟 讜讗讬谞讜 爪专讬讱 讗诇讗 诪讗谉 讚讻转讬讘 诇讬讛 诇讬讝讛专 讚诇讗 诇讬讻转讜讘 讘讬讛 讬讜"讚 讚诇讗 诇讬转讬 诇讗讬驻住讜诇讬 讙讬讟讗 讚讗转讬 讘注诇 讜诪注专注专 讜诇讗 转谞砖讗 诇讻转讞诇讛, 讜讗讬 谞诪讬 讬砖 诇讜诪专 讚讗讘讬讬 讘讙讬讟讬谉 讻专讘讬 讬讛讜讚讛 住讘讬专讗 诇讬讛 诪砖讜诐 讚讘注讬谞谉 讻专讬转讜转 讜诇讬讻讗 讜讻讟注诪讬讛 讚讗诪专 讛转诐 讘谞讚专讬诐 讗谞讗 讚讗诪专讬 讗驻讬诇讜 诇专讘讬 讬讛讜讚讛 注讚 讻讗谉 诇讗 拽讗诪专 专讘讬 讬讛讜讚讛 讛转诐 讗诇讗 讙讘讬 讙讟 讚讘注讬谞谉 讻专讬转讜转 讜诇讬讻讗, 讜讗祝 注诇 讙讘 讚诇讗 拽诐 诇讬讛 讛转诐 讗讘讬讬 讻专讘讬 讬讛讜讚讛 讜讗住讬拽谞讗 讚讗讘讬讬 诇讬转 诇讬讛 讚专讘讬 讬讛讜讚讛 诇讗讜 诇诪讬诪专讗 讚讘讙讟 诇讬转 诇讬讛 讻专讘讬 讬讛讜讚讛 讗诇讗 诇讜诪专 讚讘注诇诪讗 诇讬转 诇讬讛 讻讜转讬讛 诪砖讜诐 讚专讘讬 讬讛讜讚讛 讗讬转 诇讬讛 讬讚讬诐 砖讗讬谉 诪讜讻讬讞讜转 诇讗 讛讜讬讬谉 讬讚讬诐 讗驻讬诇讜 讘注诇诪讗 讜讗讘讬讬 诇讬转 诇讬讛 讗诇讗 讻专讘谞谉, 讻讱 谞专讗讛 诇讬. 讗讬 谞诪讬 讬砖 诇讜诪专 讚讗讘讬讬 讛讻讗 诪砖讜诐 讞讜诪专 讘注专讬讜转 讞讗讬砖 诇专讘讬 讬讛讜讚讛.



讜诇讟注诪讬讱 讻讜诇讛讜 诪讬 拽讗诪专 讗诇讗 讘注讬谞谉. 驻讬专讜砖 讚讛讗 [讘谞讚驻住: 讚讛讻讗] 讗讬讻讗 讛专讬 讗转 诪讜转专转 诇讻诇 讗讚诐 讚爪专讬讱 诇讻讜诇讬 注诇诪讗.
讜讛讬讻讬 讚讻转讘 诇诪讛讱 诇讛转谞住讘讗 讗讬爪讟专讬讱 诇诪讬讻转讘 谞诪讬 讜讛专讬 讗转 诪讜转专转 诇讻诇 讗讚诐, 讘讛讗 诪讬诇转讗 讗讬驻诇讬讙讜 专讘讜讜转讗 讝"诇 讗讬讻讗 诪讗谉 讚诪爪专讬讱 讻讬 讛讬讻讬 讚诇讬砖专讬 诇讛 讘讝谞讜转 讚诇讛转谞住讘讗 诪砖诪注 讚诇讗 砖专讬 诇讛 讗诇讗 诇讬谞砖讗 讗讘诇 讘讝谞讜转 转讬转住专 讜讞讜抓 诪讝谞讜转讬讱 讘注讬讗 讜诇讗 讗讬驻砖讬讟讗 讜讛讜讛 诇讬讛 讙讟 驻住讜诇, 讜讬砖 讗讜诪专讬诐 讚讗讬谞讜 爪专讬讱 讚诇讗 讗诪专讜 讞讜抓 诪讝谞讜转讬讱 驻住讜诇 讗诇讗 讘诪砖讬讬专 讘驻讬专讜砖 讞讜抓 诪讝谞讜转讬讱 讗讘诇 诪住转诪讗 讻讬 砖专讬 诇讛 讘讬谉 诇谞砖讜讗讬谉 讘讬谉 诇讝谞讜转 砖专讬 诇讛, 讜讛讘讬讗讜 专讗讬讛 诪讚转谞谉 讘讬讘诪讜转 驻专拽 讛讗砖讛 专讘讛 讛讜专讜讛 诇讬谞砖讗 讜讛诇讻讛 讜拽诇拽诇讛 讞讬讬讘转 砖诇讗 讛转讬专讜讛 讗诇讗 诇讬谞砖讗, 讜讗诪专讬谞谉 注诇讛 诪讗讬 拽诇拽诇讛 讗诇诪谞讛 诇讻讛谉 讙讚讜诇 诇讜诪专 砖诇讗 讛转讬专讜讛 讗诇讗 讘谞讬砖讜讗讬 讛讬转专 讗讘诇 讘谞讬砖讜讗讬 讗讬住讜专 诇讗, 讗讘诇 讝讬谞转讛 诇讗, 讗诇诪讗 讝谞讜转 讘讻诇诇 讛讬转专 谞讬砖讜讗讬谉 讛讜讗, 讗讘诇 谞讬砖讜讗讬 讗讬住讜专 诇讗, 讜诇讛转讬专讛 诇讻讛谉 讙讚讜诇 谞诪讬 讘讻诇诇 讚诇讻诇 讙讘专 讚转爪讘讬讬谉 讛讜讗 讗讘诇 讛转诐 讚讘讬转 讚讬谉 砖专讜 诇讛 诪住转诪讗 讘讬 讚讬谞讗 诇讗 专诪讜 讗谞驻砖讬讬讛讜 谞讬砖讜讗讬 讗讬住讜专 讗诇讗 驻谞讜讬讛 讙诪讜专讛 讻讗诇讜 讛讬讗 讗诇诪谞讛 讻讚讘专讬 讛注讚 讛讜讗 讚诪砖讜讬 诇讛, 讗讘诇 讘注诇 诪讛讻诇 诪住诇拽 专砖讜转讜 诪诪谞讛 讜诪转讬专讛 讻讗诇讜 诇讗 谞转拽讚砖讛 讜讛讬讗 转讞讜砖 诇注爪诪讛, 讜注讜讚 讚讗诐 讗讬转讗 讚讘诇讬砖谞讗 讚讗讬转谞住讘讗 讗讬转 讘讬讛 砖讬讜专讗 讗诪讗讬 谞拽讟 专讘讬 讬讛讜讚讛 讻讛讗讬 诇讬砖谞讗 诇讬谞拽讜讟 诇讬砖谞讗 专讜讬讞讗 讚讻讜诇讛 讘讬讛 讜诇讬诪讗 讚转讬讛讜讬 讗转 专砖讗讛 讜砖诇讟讗讛 讘谞驻砖讬讻讬 讜转讬砖转专讬 诇讻诇 讙讘专 讚转爪讘讬讬谉, 讗诇讗 讚讘讛讗 讗讬讻讗 诇讚讞讜讬讬 讚讗讚专讘讛 讛讬讗 讛谞讜转谞转 讚诪砖讜诐 讚爪专讬讱 诇诪讻转讘 讛专讬 讗转 诪讜转专转 诇讻诇 讗讚诐 诇讗 讗讬爪讟专讬讱 专讘讬 讬讛讜讚讛 注讜讚 诇转拽讜谞讬 讗诇讗 诇诪讛讱 诇讗讬转谞住讘讗 诇讻诇 讙讘专 讚转爪讘讬讬谉, 讗讘诇 讗讬 诇讗 讛讜讛 爪专讬讱 讛讜讛 谞住讬讘 专讘讬 讬讛讜讚讛 诇讗讬砖转专讜讬讬 诇讻诇 讙讘专 讚转爪讘讬讬谉, 讜注讜讚 专讗讬讛 讚讗讬谞讜 爪专讬讱 讛专讬 讗转 诪讜转专转 讚讛讗 讻转讬讘 讘讬讛 讜讚谉 讚讛讜讜 诇讬讻讬 诪讬谞讗讬 讙讟 驻讬讟讜专讬谉 讜住驻专 转讬专讜讻讬谉 讜讗讙专转 砖拽讜拽讬谉 讜讛讜讛 诇讬讛 讻诪讗谉 讚讗诪专 讛专讬 讗转 诪讙讜专砖转 讜讙专住讬谞谉 讘拽讚讜砖讬谉 (讛, 讘) 讛专讬 讗转 诪讙讜专砖转 讛专讬 讗转 诪讜转专转 诇讻诇 讗讚诐 讛专讬 讝讜 诪讙讜专砖转, 讜讘住讬讚讜专 讛讙讟 砖诇 专砖"讬 讝"诇 讜讻谉 讘谞讜住讞 讛讙讟 砖讻转讜讘 讘讛诇讻讜转 讛专讘 讗诇驻讗住讬 讝"诇 讗讬谞讜 讻诇诇, 讜讛专诪讘"谉 谞"专 诪谉 讛诪讞诪讬专讬谉 注讚 砖讻转讘 拽专讜讘 讗谞讬 诇讜诪专 砖讗诐 谞砖讗转 转爪讗 砖讝讛讜 讙讜驻讜 砖诇 讙讟, 讜讛专诪讘"诐 讝"诇 讻转讘讜 讘谞讜住讞 讛讙讟 砖诇讜, 讜讘讜讚讗讬 讻讱 讛讬讜 专讙讬诇讬谉 诇讻转讜讘 讘讙讬讟讬谉 讜讻讚讗诪专讬谞谉 讘驻专拽 讻诇 讛讙讟 (讙讬讟讬谉 讻讜,讗) 讜爪专讬讱 诇讛谞讬讞 讗祝 诪拽讜诐 讛专讬 讗转 诪讜转专转 诇讻诇 讗讚诐, 讜讗诪专讬谞谉 诇拽诪谉 讘驻讬专拽讬谉 讻讙讜谉 讚讻转讘 讛专讬 讗转 诪诇诪讟讛 讜诪讜转专转 诪诇诪注诇讛.
讜讝讛讜 谞讜住讞 讛讙讟 砖讻转讘 专砖"讬 讝"诇 驻讟专讬转 讬转讬讻讬 诇讬讻讬 讗转 驻诇讜谞讬转讗 讘转 驻诇讜谞讬转 讚讛讜讬转 讗讬转转讬 诪拽讚诪转 讚谞讗 讜讻讚讜 驻讟讬专讬转 讜转专讬讻讬 [讘谞讚驻住: 讜转专讬讻讬转] 讬转讬讻讬 讚转讛讜讬讬谉 专砖讗讛 讜砖诇讟讗讛 讘谞驻砖讬讻讬 诇诪讛讱 诇讛转谞住讘讗 诇讻诇 诪讗谉 讚转爪讘讬讬谉 讜讗讬谞讬砖 诇讗 讬诪讞讬 讘讬讚讬讻讬 诪谉 讬讜诪谉 讚谞谉 讜诇注诇诐 讜讚讬谉 讚讬讛讜讬 [讘谞讚驻住: 讚转讛讜讬] 诇讬讻讬 诪讬谞讗讬 讙讟 驻讬讟讜专讬谉 [讘谞讚驻住: 驻讬讟专讬谉] 讜住驻专 转讬专讜讻讬谉 [讘谞讚驻住: 转专讬讻讬谉] 讜讗讙专转 砖讬讘讜拽讬谉 [讘谞讚驻住: 砖讘讜拽讬谉] 讻讚转 诪砖讛 讜讬砖专讗诇.



诪讬讜诪讗 讚谞谉 讜诇注诇诐 诪讬讜诪讗 诇讗驻讜拽讬 诪讚专讘讬 讬讜住讬. 讻转讘 专讘谞讜 讞谞谞讗诇 讝"诇 讜诇讗 砖讚讞讛 讚讘专讬 专讘讬 讬讜住讬 诇讙诪专讬 讚讛讗 讗讬讛讜 讚讗诪专 讛讬诇讻转讗 讻专讘讬 讬讜住讬 讘讘讘讗 讘转专讗 驻专拽 讬砖 谞讜讞诇讬谉 讜讘驻专拽 诪讬 砖讗讞讝讜 拽讜专讚讬拽讜住, 讜讻讘专 讛讗专讻转讬 讘讝讛 讘砖讬诇讛讬 诪讬 砖讗讞讝讜 讙讘讬 讻砖转爪讗 讞诪讛 诪谞专转讬拽讛 讘住讬注转讗 讚砖诪讬讗.



 讜讛讗 讚讗诪专讬谞谉: 讜诇注诇诐 诇讗驻讜拽讬 诪讚讘注讗 诪讬谞讬讛 专讘讗 诪专讘 谞讞诪谉. 诇砖讜驻专讗 讚讙讬讟讗 谞诪讬 转拽讬谉 讻讚讬 砖诇讗 讬讜爪讬讗讜 诇注讝 注诇 讛讙讟 讜讻谉 驻讬专砖 专砖"讬 讝"诇 讗讘诇 讗诐 谞砖讗转 诇讗 转爪讗, 讜讻讘专 讻转讘转讬讛 诇注讬诇 讙讘讬 讛讬讜诐 讗讬 讗转 讗砖转讬 讜诇诪讞专 讗转 讗砖转讬.





讛诪讗讬专讬

讗诪专 诇讗砖转讜 讘砖注转 诪住讬专讛 讗讜 讻转讘 诇讛 讛专讬 讗转 讘转 讞讜专讬谉 讗讜 诇砖驻讞转讜 讛专讬 讗转 诪讜转专转 诇讻诇 讗讚诐 讗讬谞讜 讻诇讜诐 讗讘诇 讗诐 讗诪专 诇讗砖转讜 讘砖注转 诪住讬专讛 讗讜 讻转讘 诇讛 讛专讬 讗转 诇注爪诪讱 讘诪拽讜诐 讛专讬 讗转 诪讜转专转 诇讻诇 讗讚诐 讛专讬 讝讜 诪讙讜专砖转 讗诪专 诇讛 讗讬谉 诇讬 注住拽 讘讱 讗讬谞讜 讻诇讜诐 讜诇讗 住讜祝 讚讘专 讗讬谉 诇讬 注住拽 讘讱 砖讛讜讗 诪砖诇讞 讗转 注爪诪讜 讗诇讗 讗祝 讘讗讬谉 诇讱 注住拽 讘讬 砖讗讬谉 诇砖讜谉 讝讛 谞讗诪专 讗诇讗 讘诪诪讜谉 讗讘诇 讗诐 讻转讘 讻谉 诇注讘讚讜 讬爪讗 诇讞讬专讜转:



讛诪讜讻专 注讘讚讜 诇讙讜讬诐 讬爪讗 诇讞讬专讜转 讜拽讜谞住讬谉 讗讜转讜 诇驻讚讜转讜 注讚 注砖专讛 讘讚诪讬讜 讜爪专讬讱 砖讬讻转讜讘 诇讜 讙讟 砖讞专讜专 诇讛转讬专讜 讘讘转 讬砖专讗诇 讜讗驻讬' 讻转讘 诇讜 讘砖注讛 砖诪讻专讜 诇讻砖转讘专讞 诪诪谞讜 讗讬谉 诇讬 注住拽 讘讱 爪专讬讱 诪诪谞讜 讙讟 砖讞专讜专 讜讻讘专 讘讬讗专谞讜 注谞讬谞讬 砖诪讜注讛 讝讜 讻诇讛 讜诪讛 砖讬砖 诇驻拽驻拽 注诇讬讛 讘专讗砖讜谉 砖诇 拽讚讜砖讬谉:



讛讙讟 讻砖专 讘讻诇 诇砖讜谉 讜讘讻诇 讻转讘 讜讘诇讘讚 砖讬讝讛专 讘讗讬 讝讛 诇砖讜谉 砖讬讻转讘讜 砖讬讻转讜讘 讘讜 讚讘专讬诐 讛诪讜专讬诐 讘讗讜转讜 诇砖讜谉 讗诇讜 砖讛讝讻专谞讜 讘讙讜驻讜 砖诇 讙讟 讜讻谉 讘讻转讘 砖讬讝讛专 讘讞住专讜谉 讛讗讜转讬讜转 讗讜 讘诪诇讜讗谉 砖诇讗 讬讗专注 讘讜 住驻拽 讛谉 诪爪讚 砖讬讻转讜讘 讚讘专 砖诪砖诪注讜 诇砖谞讬 注谞讬谞讬诐 讛谉 讛驻住讚 爪讜专转 讗讜转 注讚 砖转讚诪讛 诇讗讜转 讗讞专转 讗诇讗 砖转讛讗 讻诇 讗讜转 谞讻专转 注讚 砖讬讛讗 转讬谞讜拽 诇讗 讞讻诐 讜诇讗 讟驻砖 讬讜讚注 诇拽专讜转 注诇 讛讚专讱 讛讗诪讜专 讘住驻专 转讜专讛 讜讻诇 砖讛讜讗 讻转讜讘 讘诇砖讜谉 注讘专讬 讬讝讛专 砖诇讗 讬讻转讜讘 讜讚讬谉 讘讬讜"讚 砖讛讚讘专 诪讜讻讬讞 诪注谞讬谉 讚讬谉 专"诇 讚讬谉 讛讜讗 砖讗讙专砖讬讱 讛讗 诪砖诪注 砖讗诐 讗讬谞讜 讚讬谉 诇讗 讗讙专砖讬讱 讜讛专讬 砖谞驻住讚讛 讛讘谞转讜 讛注拽专讬转 砖讗谞讜 爪专讬讻讬谉 诇讛 讜讻谉 诇讗 讬讻转讜讘 讗讬讙专转 讘讬讜"讚 砖讬砖 诇讟注讜转 讘讜 砖讬讛讜 砖谞讬 转讘讜转 讜砖讬讛讗 诪砖诪注讜 讗诐 讝讬谞转 诪诇砖讜谉 讛谞讜讗祝 讜讛谞讜讗驻转 砖转专讙讜诐 讬专讜砖诇诪讬 砖讘讜 讙讬讬专讗 讜讙讬讬专转讗 讜讛讜讗 诇砖讜谉 讛讗诪讜专 讘诪住讻转 注讘讜讚讛 讝专讛 讬' 讘' 注诇 讘转讜 砖诇 讗住讜讬专讜住 讙专 讙讬专讬讗 讜讗"讻 诪砖诪注谉 砖诇 讚讘专讬诐 砖讬讛讗 讙讟 讗诐 讝讬谞转 讛讗 讗诐 诇讗 讝讬谞转 诇讗 讬讛讗 讙讟 讜讬讻转讜讘 讚转讛讜讬讬谉 讜转爪讘讬讬谉 讘砖诇砖讛 讬讜讚讬"谉 砖讗诐 讘砖谞讬诐 讬讛讗 诪砖诪注讜 转讛讜讬讬谉 讜转爪讘讬讬谉 注诇 专讘讜转 谞住转专讜转 诇讗 注诇 注爪诪讛 讜讬讗专讬讱 讜讗"讜 砖诇 转讬专讜讻讬谉 讜砖讘讜拽讬谉 讜驻讟讜专讬谉 砖诇讗 讬讛讗 讻诪砖诪注 转专讬讻讬谉 讜砖讘讬拽讬谉 讜驻讟讬专讬谉 讻诇讜诪专 讙讟 砖诇 讘谞讬 讗讚诐 讛诪讙讜专砖讬诐 讜谞诪爪讗 诪砖诇讞 讗转 注爪诪讜 讜讻谉 讬讗专讬讱 诇讜讗"讜 砖诇 讜讻讚讜 讛讗讞专讜谞讛 砖诇讗 讬讛讗 讻诪砖诪注 讜讻讚讬 讻诇讜诪专 讘讚讘专讬 讛讘诇 讜转注转讜注 讜诇讗 讬讻转讜讘 诇讬诪讛讱 讘讬讜"讚 砖讬讘讗 诇讟注讜转 诇讛讬讜转 砖谞讬 转讘讜转 讜讬讚诪讛 讻诪讬 砖讗讜诪专 诇讬 转讛讬讬 诪讙讟 讝讛 讜讗讬诇讱 讻讚专讱 砖讛讬讬转 讜诪讛讱 诇砖讜谉 讚专讱 讜讻谉 诇讗 讬讚讘讬拽 转讙讛 砖诇 讛"讗 讘讙讙讛 注讚 砖讬讚诪讛 诇讞讬"转 砖讬讛讗 讘诪砖诪注 砖诇砖讞讜拽 讜诪讞讜讱 讛讜讗 谞讜转谞讜 讜诇讗 讬讻转讜讘 诇讗转谞住讘讗 讘讗诇"祝 讗讞专 讛诇诪"讚 砖讬讘讗 诇讟注讜转 讘砖谞讬 转讬讘讜转 讻诪讬 砖讗讜诪专 砖诇讗 转谞砖讗 讗诇讗 诇讛转谞住讘讗:



讜讚拽讚讜拽讬诐 讗诇讜 讻转讘讜 讛讙讗讜谞讬诐 砖诇讗 谞驻住讜诇 讘讛诐 讗转 讛讙讟 讗诇讗 讘注专注专 讛讘注诇 讜讟讜注谉 砖注诇 住诪讱 驻讬住讜诇讜 谞转谞讜 讗讘诇 讘诇讗 注专注专 诇讗 讜诪讻诇 诪拽讜诐 讙讚讜诇讬 讛诪讞讘专讬诐 驻讜住诇讬谉 讘讜 讗祝 讘诇讗 注专注专 讜讗讬谉 讛讚讘专讬诐 谞专讗讬谉 讜讗祝 讘注专注专 讛讘注诇 讬专讗讛 讚讜拽讗 讘砖讗讬谉 讛注讚讬诐 诇砖诐 讗讘诇 讗诐 讛讬讜 讛注讚讬诐 诇砖诐 讘讬转 讚讬谉 砖讜讗诇讬诐 诪讛诐 讛讬讗讱 谞爪讟讜讜 讜讗诐 诪注讬讚讬诐 砖讘讙讟 讻砖专 讘诇讗 砖讜诐 砖讬讜专 谞爪讟讜讜 讜讟注讜转 讘注诇诪讗 讛讬讛 诪转讬专讬谉 讗讜转讛 讗祝 讘注专注专 讛讘注诇 讜讻谉 谞专讗讛 诇讬:



讜讛转拽讬谉 注讜讚 专讘 诇讻转讜讘 讘讙讟 诪谉 讬讜诪讗 讚谞谉 讜诇注诇诐 诪谉 讬讜诪讗 讚谞谉 诇讗驻讜拽讬 诪讚专' 讬讜住讬 讚讗诪专 讝诪谞讜 砖诇 砖讟专 诪讜讻讬讞 讜讗注"驻 砖讛诇讻讛 讻诪讜转讜 讘诪诪讜谉 讘讙讟 讗讬谞讜 讻谉 讜讗诐 诇讗 讻转讘讜 讗讬谞讜 讙讟 讜讬砖 讗讜诪专讬谉 砖诇讗 转拽谉 讗诇讗 诇专讜讞讗 讚诪讬诇转讗 讜讗诐 诇讗 讻转讘讜 诇讗 讛讜讬 讙讟 驻住讜诇 讜诇注诇诐 诇讗驻讜拽讬 诪讚专讘讗 讗诪专 专讘 谞讞诪谉 讘讛讬讜诐 讗讬 讗转 讗砖转讬 讻诪讜 砖讻转讘谞讜讛 诇诪注诇讛 讜讗祝 讝讜 诇讚注转谞讜 讗讬谞讜 讙讟 讻诇诇 讗诇讗 砖讗祝 讘讝讜 谞讞诇拽讜 拽爪转 诪驻专砖讬诐 诇讜诪专 讚诇专讜讞讗 讚诪讬诇转讗 转拽讬谉 讜讘讚讬注讘讚 诇讗 讛讜讬 讙讟 驻住讜诇 讜讬砖 讗讜诪专讬谉 讘砖转讬讛谉 砖讘讚讬注讘讚 诪讙讜专砖转 讜讬砖转拽注 讛讚讘专:



讗祝 讻砖讬讻转讜讘 讚讘专讬诐 讗诇讜 爪专讬讱 讛讜讗 诇讻转讜讘 讛专讬 讗转 诪讜转专转 诇讻诇 讗讚诐 讜讗注"驻 砖讛讜讗 讻讜转讘 诇诪讛讱 诇讛转谞住讘讗 诇讻诇 讙讘专 讚转爪讘讬讬谉 讝讜 讗讬谞讛 讗诇讗 讛讬转专 谞讬砖讜讗讬谉 讜爪专讬讱 讛讜讗 诇讛转讬专讛 讗祝 诇讝谞讜转 砖讛专讬 讞讜抓 诪讝谞讜转讱 驻住讜诇 讻诪讜 砖讘讬讗专谞讜 讜讬砖 讞讜诇拽讬谉 诇讜诪专 砖讗讬谞讜 爪专讬讱 诪诪讛 砖讗诪专讜 讘讬讘诪讜转 讘驻专拽 讛讗砖讛 专讘讛 讛讜专讜讛 诇讬谞砖讗 讜拽诇拽诇讛 讞讬讬讘转 砖诇讗 讛转讬专讜讛 讗诇讗 诇讬谞砖讗 讜讗诪专讜 砖诐 爪"讘 讗' 诪讗讬 拽诇拽诇讛 讗诇诪谞讛 诇讻讛谉 讙讚讜诇 砖诇讗 讛转讬专讜讛 讗诇讗 讘谞讬砖讜讗讬 讛讬转专 讗讘诇 讝讬谞转讛 驻讟讜专讛 砖讻诇 砖诪转讬专讬诐 诇讬谞砖讗 讝谞讜转 讘讻诇诇 讜讗"讻 诪讛 爪讜专讱 诇讛专讬 讗转 诪讜转专转 讜讗祝 讙讚讜诇讬 讛专讘谞讬诐 诇讗 讻转讘讜讛讜 讘谞住讞 砖诇讛诐 讜诪"诪 讙讚讜诇讬 讛驻讜住拽讬诐 讜讙讚讜诇讬 讛诪讞讘专讬诐 讻转讘讜讛讜 讜讝讜 砖讘讬讘诪讜转 讗讬谞讛 专讗讬讛 砖讻诇 砖讘讬转 讚讬谉 诪转讬专讬谉 诇讬谞砖讗 讘注讬谉 讬驻讛 诪转讬专讬诐 讜讚注转诐 诇注砖讜转讛 讻驻谞讜讬讛 诇讙诪专讬 砖讗讬谉 诪转讬专讬谉 诇诪讞爪讛 讗讘诇 谞砖讜讗讬谉 讛讗住讜专讬谉 诇驻谞讜讬讛 诇讗 注诇讛 注诇 讚注转诐 讗讘诇 诪讙专砖 讘注讬谉 专注讛 诪讙专砖 讜讻诇 砖讗讬驻砖专 诇讜 诇砖讬讬专 讞讜砖砖讬谉 诇讜 讜讗诐 讘讗转 诇讚诪讜转讛 诇讛讬转专 讘讬转 讚讬谉 讗祝 讗转讛 讗诪讜专 砖砖讬讬专 谞砖讜讗讬 注讘讬专讛 讻讬 讛转诐 讜诪转讜讱 讻讱 爪专讬讱 诇讻转讜讘 讛专讬 讗转 诪讜转专转 诇讻诇 讗讚诐 讜讻谉 谞专讗讛 讗讞专 砖讛讻诇 诪讜讚讬诐 砖讛讜讗 讙讜驻讜 砖诇 讙讟 讜讻诪讜 砖讗诪专讜 讜爪专讬讱 诇讛谞讬讞 诪拽讜诐 讛专讬 讗转 诪讜转专转 诇讻诇 讗讚诐:



讻讘专 讘讬讗专谞讜 讟注诐 诇讛爪专讬讱 讻诇 砖讜诐 讜讞谞讬讻讗 讜讻讜' 讘驻专拽 讛砖讜诇讞 谞讛讙讜 讛注诐 诇讻转讜讘 讻谉 讗祝 讘砖诐 讛讗讘 讜讻谉 讘砖诐 注讬专讜 诪谞讛讬讙讬诐 诇讻转讜讘 讜讻诇 砖讜诐 讗祝 诇诪拽讜诐 讛讗讘 注讚 砖专讘讬诐 诪爪专讬讻讬诐 讘诪讬 砖讛讜讗 诪注讬专 讗讞转 讜讗讘讬讜 诪讗讞专转 诇讻转讜讘 讗谞讗 驻诇谞讬 讚诪诪拽讜诐 驻诇谞讬 讘专 驻诇谞讬 讚诪诪拽讜诐 驻诇谞讬 讜讻诇 讝讛 砖讜驻专讗 讚讙讬讟讗 讜专讜讞讗 讚诪讬诇转讗 讜讻谉 讬砖 讻砖诪讙讬注讬谉 诇讜讻讚讜 转专讜讻讬转 讬转讬讻讬 砖讻讜驻诇讬谉 讜讻讜转讘讬谉 讗谞转 驻诇谞讬转 讘专 驻诇谞讬 讜讻诇 砖讜诐 讚讗讬转 诇讬讻讬 讜讗讬谉 爪讜专讱 讘讻讱 讗诇讗 讜转专讜讻讬转 讬转讬讻讬 讚讬 转讛讜讬讬讬谉 讻讜':



讜谞住讞 讛讙讟 诇驻讬 诪谞讛讙谞讜 讘诪谞讬谉 讬"讘 砖讟讬谉 讛谞讛讜讙讜转 诇讝拽谞讬诐 讘注谞讬谉 讝讛 讻讱 讛讜讗 讘专讘讬注讬 讘砖讘转 讘注砖专讬诐 讬讜诐 诇讬专讞 驻诇谞讬 砖谞转 驻诇谞讬转 诇讘专讬讗转 注讜诇诐 诇诪谞讬谉 砖讗谞讜 诪讜谞讬谉 讘讜 讘诪讙专砖 驻诇谞讬 讗讜 讘诪转讗 驻诇谞讬转 讗讜 讘诪讙讚讜诇 驻诇谞讬 诇驻讬 诪讛 砖讛讜讗 讚注诇 谞讛专 驻诇谞讬 讬转讬讘 讗讬讱 讗谞讗 驻诇谞讬 讘专' 驻诇谞讬 讚诪诪拽讜诐 驻诇谞讬 讜讻诇 砖讜诐 讗讜讞专谉 讜讞谞讬讻讗 讚讗讬转 诇讬 讜诇讗讘讛转讬 讜诇讗转专讗讬 讜诇讗转专讬讛讜谉 讚讗讘讛转讬 爪讘讬转讬 讘专注讜转 谞驻砖讗讬 讘讚诇讗 讗谞讬住谞讗 讜砖讘拽讬转 讜驻讟专讬转 讜转专讜讻讬转 讬转讬讻讬 讗谞转 驻诇谞讬转讗 讘转 专' 驻诇谞讬 讚诪诪转讗 驻诇谞讬转 讜讻诇 砖讜诐 讗讜讞专谉 讚讗讬转 诇讬讻讬 讜诇讗讘讛转讬讻讬 讜诇讗转专讬讻讬 讜诇讗转专讬讛讜谉 讚讗讘讛转讬讻讬 讚讛讜讬转 讗谞转转讬 诪谉 拽讚诪转 讚谞讗 讜讻讚讜 驻讟专讬转 讜砖讘拽讬转 讜转专讜讻讬转 讬转讬讻讬 讚转讛讜讬讬讬谉 专砖讗讛 讜砖诇讟讗讛 讘谞驻砖讬讻讬 诇诪讛讱 诇讛转谞住讘讗 诇讻诇 讙讘专 讚转爪讘讬讬讬谉 讜讗讬谞砖 诇讗 讬诪讞讛 讘讬讚讬讻讬 诪谉 砖诪讗讬 诪讬讜诪讗 讚谞谉 讜诇注诇诐 讜讛专讬 讗转 诪讜转专转 诇讻诇 讗讚诐 讜讚谉 讚讬讛讜讬 诇讬讻讬 诪讬谞讗讬 住驻专 转讬专讜讻讬谉 讜讗讙专转 砖讘讜拽讬谉 讜讙讟 驻讟讜专讬谉 讻讚转 诪砖讛 讜讬砖专讗诇:



讜讗诐 讛讜讗 诪诪拽讜诐 讗讞专 讜讚专 注讻砖讜 讘诪拽讜诐 讝讛 讻讜转讘 驻诇谞讬 讚诪诪拽讜诐 驻诇谞讬 讜讚讬讬专谞讗 讛砖转讗 讘诪拽讜诐 驻诇谞讬 讗讜 讚讗讬转讬诇讬讚谞讗 讘诪拽讜诐 驻诇谞讬 讜讚讬讬专谞讗 讛砖转讗 讻讜' 讜讻谉 讘砖诐 砖诇讛 讜讗诐 讛讜讗 诪诪拽讜诐 讗讞讚 讜讗讬谞讜 讚专 讘诪拽讜诐 讗讞专 讗诇讗 砖讛讜讗 注讻砖讜 讘诪拽讜诐 讝讛 砖诪讙专砖 讘讜 讻讜转讘 讚讛讜讬谞讗 讛砖转讗 讘诪拽讜诐 驻诇谞讬 讜讗诐 讛讜讗 讙讟 砖诇 转谞讗讬 讻讜转讘讬谉 讗转 讛转谞讗讬 诇讗讞专 讛转讜专祝 讜讬砖 砖讗讬谉 谞讜讛讙讬诐 诇讻转讘讜 讻诇诇 讘转讜讱 讛讙讟 讗诇讗 砖诪讜住专讜 诇讛 讘转谞讗讬 讜讛注讚讬诐 讻讜转讘讬诐 讗转 讛转谞讗讬 诪爪讚 讗讞专 讗诐 专爪讜 讻讚专讱 砖讻转讘谞讜 诇诪注诇讛 讜诪"诪 讘讙讬讟讗 讚砖讻讬讘 诪专注 讗注"驻 砖讗驻砖专 砖诇讗 诇讻转讘讜 讘转讜讱 讛讙讟 讗诇讗 砖讬讗诪专讛讜 诇讛 讘砖注转 诪住讬专讛 讻诪讜 砖讻转讘谞讜 讘驻专拽 拽讜专讚讬拽讜住 专讜讘 讛注讜诇诐 谞讜讛讙讬诐 诇讻转讘讜 讘转讜讱 讛讙讟 讜讛讜讗 砖讻讜转讘讬谉 谞住讞 讛讙讟 诪转讞诇转讜 讻砖讗专 讙讬讟讬谉 讜讻砖诪讙讬注讬谉 讜讻讚讜 驻讟专讬转 讜讻讜' 讛诐 讻讜转讘讬诐 讜讻讚讜 驻讟专讬转 讜砖讘拽讬转 讜转专讜讻讬转 讬转讬讻讬 诪注讻砖讜 讗诐 诪转讬 讚转讛讜讬讬讬谉 专砖讗讛 讜讻讜' 注讚 住讜祝 讛讙讟 讜讻砖讻转讘 讻讚转 诪砖讛 讜讬砖专讗诇 讻讜转讘 讜讗诐 诇讗 诪转讬 诇讗 讬讛讗 讙讟 讜讗诐 诪转讬 讬讛讗 讙讟 诪注讻砖讜 讜讗诐 诇讗 诪转讬 诇讗 讬讛讗 讙讟 讜讗诐 专爪讛 讻讜转讘 讘专讗砖讜谉 诪注讻砖讜 讗诐 诪转讬 诪讞讜诇讬 讝讛:



讜诇讞讻诪讬 谞专讘讜谞讗 诪爪讗转讬 讙讟 砖讻讬讘 诪专注 砖讛讬讜 讞转讜诪讬诐 讘讜 砖谞讬 讙讚讜诇讬 注讜诇诐 讛专讘 专' 讬讜住祝 诪砖讛 讘专' 讬讜住祝 讜讛"讛 专' 讗诇讬注讝专 讘专' 讝讻专讬讛 讜专讗讬转讬 砖诇讗 讻转讘讜 讘讜 讚讛讜讬转 讗讬谞转转讬 诪谉 拽讚诪转 讚谞讗 讜专讗讬转讬 谞住讞 砖诇讛诐 讻讱:



讘砖砖讬 讘砖讘转 讘砖砖讛 讬诪讬诐 诇讬专讞 转诪讜讝 砖谞转 讚' 讗诇驻讬诐 讜转转爪"讚 诇讘专讬讗转 注讜诇诐 讻诪讜 砖诪讜谞讬诐 讻讗谉 讘谞专讘讜谞讛 诪转讗 讗讬讱 讗谞讗 诇讜讬 讘专' 讬讜住祝 讚诪诪讚讬谞转 讛讬诐 谞专讘讜谞讛 讚注诇 讗谞讘讬 谞讛专讗 讜讻诇 砖讜诐 讜讻讜' 爪讘讬转讬 讜讻讜' 讜驻讟专讬转 讜讻讜' 讗谞转 诪专转 专讬讬谞讛 讘转 诪专 砖诪讜讗诇 讚诪诪讚讬谞转 讘讚讬专砖 讜讚专讛 讛讬讜诐 讘谞专讘讜谞讛 讜讻诇 砖讜诐 讜讻讜' 注讚 讜诇讗转专讬讛讜谉 讚讗讘讛转讬讻讬 讜讻讚讜 驻讟专讬转 讜砖讘拽讬转 讜转专讜讻讬转 讬转讬讻讬 诪讛讬讜诐 讗诐 诪转讬 诪讞讜诇讬 讝讛 讚转讛讜讬讬谉 专砖讗讛 讜讻讜' 注讚 讻讚转 诪砖讛 讜讬砖专讗诇 讜讗诐 诇讗 诪转讬 诇讗 讬讛讗 讙讟 讜讗诐 诪转讬 讬讛讗 讙讟 诪注转 砖讗谞讬 讘注讜诇诐 讜转讛讬讬 谞讗诪谞转 注诇讬 砖诇讗 谞转讬讞讚转讬 注诪讱 讜讗诐 诇讗 诪转讬 诇讗 讬讛讗 讙讟 诪砖讛 讘"专 讬讜住祝 谞"注 讗诇讬注讝专 讘"专 讝讻专讬讛 讬"抓:



讙讟 砖讛讬讛 讘讜 诪讞拽 讗讜 讙专讚 讗讜 讘讬谞讬 讞讟讬 讜诇讗 谞转拽讬讬诐 讗诐 讘诪拽讜诐 讛讟讜驻住 讻砖专 讗讘诇 讘诪拽讜诐 讛转讜专祝 讗讬谞讜 讙讟 讗诇讗 讗诐 讻谉 讻转讘 拽讬讜诪讜 诇诪讟讛 讻讚讬谉 砖讗专 砖讟专讜转 讜讗驻讬' 讛专拽讬讘 讗讜 谞讬拽讘 讻诇讜 讗讜 谞诪讞拽 讗讜 谞讬讟砖讟砖 讻诇 砖讬讻讜诇 诇拽专讜转讜 转讬谞讜拽 诇讗 讞讻诐 讜诇讗 讟驻砖 讻砖专 讜讗诐 诇讗讜 讗讬谞讜 讙讟 讜诪讻诇 诪拽讜诐 讚讜拽讗 讘砖讗讬谉 砖诐 注讬讚讬 诪住讬专讛 讗诇讗 砖讬讜爪讗 诪转讞转 讬讚讛 讘注讬讚讬 讞转讬诪讛 讗讘诇 讗诐 讛讬讜 砖诐 注讬讚讬 诪住讬专讛 讻诇 砖讛诐 诪注讬讚讬诐 砖拽讘诇转讛讜 讘讻砖专讜转 讗驻讬' 诪爪讗讜 砖诐 讗讞"讻 诪讞拽 讗讜 讙专讚 讗讜 谞讬讟砖讟砖 讗讜 谞拽专注 砖转讬 讜注专讘 讗讜 讗驻讬' 讗讘讚 讻砖专 讜诇讙讚讜诇讬 讛诪讞讘专讬诐 专讗讬转讬 讛讬讛 砖转讬 讜注专讘 讻砖谞转谉 诇讛 讘驻谞讬讛诐 讜诇讗 讛讘谞转讬 讜讻谉 讻转讘讜 砖讛讙讟 砖谞诪爪讗 拽专讜注 拽专注 讘讬转 讚讬谉 砖讝讜 讛讬讗 拽专讬注转 砖转讬 讜注专讘 讛专讬 讝讛 讘讟诇 讗讘诇 讘拽专注 讗讞专 讻砖专 讜讻转讘讜 讘讜 讙讚讜诇讬 讛诪讙讬讛讬诐 砖讗祝 讘拽专注 讘讬转 讚讬谉 讻诇 砖谞转拽讬讬诐 讘讞讜转诪讬讜 讜讬讜爪讗 诪转讞转 讬讚讛 讻砖专 讜诇讗 讗诪专讜 驻住讜诇 讗诇讗 砖诇讗 诇讙讘讜转 讘讜 诪驻谞讬 砖讞讜砖砖讬谉 砖讻讘专 讙讘转讛 讘讜 讜拽专注讜讛讜 讘"讚:





转讜住驻讜转 专讬"讚

诪转谞讬' 讙讜驻讜 砖诇 讙讟 讛专讬 讗转 诪讜转专转 诇讻诇 讗讚诐: 专讘讬 讬讛讜讚讛 讗讜诪专 讜讚谉 (讚讬讛讘讬 诇讬讱) [讚讬讛讜讬 诇讬讻讬] 诪讬谞讗讬 住驻专 转讬专讜讻讬谉 讜讗讙专' 砖讘讜拽讬谉 讜讙讟 驻讟讜专讬谉 诇诪讛讱 诇讛转谞住讘讗 诇讻诇 讙讘专 讚转讬爪讘讬讬谉. 讙讜驻讜 砖诇 讙讟 砖讞专讜专 讛专讬 讗转讛 讘"讞 讜讛专讬 讗转讛 诇注爪诪讱. 驻讬' 讗注"驻 砖诇讗 讻转讘 讘讙讟 讗谞讗 驻诇讜谞讬 诪注讬专 驻诇讜谞讬 驻讟专讬转 讬转讬讻讬 驻诇讜谞讬转 诪注讬专 驻诇讜谞讬转 讗诇讗 讛专讬 讗转 诪讜转专转 诇讻诇 讗讚诐 讘诇讞讜讚 讛讜讬 讙讟 讻砖专 砖讗讬谞讜 讻讜转讘 讻诇 讝讛 讗诇讗 砖讬讛讗 专讗讬讛 讘讬讚讛 讛讬讜诐 讜诪讞专 砖讘注诇讛 讙讬专砖讛 讗讘诇 讗诐 讛注讚讬诐 诪注讬讚讬诐 砖讛讜讗 讻转讘 讝讛 讛讙讟 讜谞转谞讜 诇讛 讗注"驻 砖讗讬谉 砖诐 砖诪讜 讜砖诪讛 砖诐 注讬专讜 讜砖诐 注讬专讛 讻砖专 讛讜讗 讜诇讗 诪讬驻住讬诇 讗诇讗 讘砖讬谞讛 砖诪讜 讜砖诪讛 砖诐 注讬专讜 讜砖诐 注讬专讛 讚讛转诐 讗注"驻 砖讛注讚讬诐 诪注讬讚讬诐 砖讛讜讗 谞转谞讜 诇讛 讗讬谞讜 讻诇讜诐 诪驻谞讬 砖讛讜讗 诪讝讜讬讬祝 诪转讜讻讜 讜讛讜讬 讞住驻讗 讘注诇诪讗 讗讘诇 讗诐 诇讗 讻转讘 砖诐 诇讗 砖诪讜 讜诇讗 砖诪讛 讛讻讬 谞诪讬 讚讻砖专 讘注讚讜转 讛注讚讬诐 讜讛"讛 谞诪讬 讗诐 讻转讘 讘讙讟 诇砖讜谉 讗讞专 砖诇 讙讬专讜砖讬谉 讻砖专 讛讜讗 讻讚讗诪专讬谞谉 讘驻"拽 讚拽讬讚讜砖讬谉 谞转谉 诇讛 讙讟 讜讗诪专 讛专讬 讗转 诪砖讜诇讞转 讛专讬 讗转 诪讙讜专砖' 讛专讬 讗转 诪讜转专转 诇讻诇 讗讚诐 讛专讬 讝讜 诪讙讜专砖转 讜讛讗讬 讗诪专 诇讛 讻转讘 诇讛 讛讜讗 驻讬专讜砖讜 讜讻讚诪驻专砖 讛诪讜专讛 讘讛诇讻转讬谉 讙讘讬 讗诪专 诇讛 诇讗砖讛 讛专讬 讗转 诇注爪诪讱 砖讛讜讗 讻转讘 诇讛 讜讛讻讬 谞诪讬 讗诐 讻转讘 诇讛 讗谞讬 驻诇讜谞讬 讙讬专砖转讬 驻诇讜谞讬转 讗谞转转讬 讗注"驻 砖诇讗 讻转讘 砖诐 讛专讬 讗转 诪讜转专转 诇讻诇 讗讚诐 讙讟 讻砖专 讛讜讗 讜诪讘讜讗专 讬讜转专 诪讛专讬 讗转 诪讜转专转 诇讻诇 讗讚诐 讻讚转谞谉 诇拽诪谉 讞诪砖讛 砖讻转讘讜 讻诇诇 讘转讜讱 讛讙讟 讗讬砖 驻诇讜谞讬 诪讙专砖 讗转 驻诇讜谞讬转 讜驻诇讜谞讬转 讜讛注讚讬诐 诪诇诪讟讛 讻讜诇谉 讻砖专讬诐 讜讬谞转谉 诇讻诇 讗讞讚 讜讗讞讚:



讜谞"诇 讚讛讗 讚讻转讘讬谞谉 讘讙讟 讜讻讚讜 驻讟专讬转 讜砖讘拽讬转 讬转讬讻讬 讚讬转讛讜讬讬谉 专砖讗讛 讜砖诇讟讗讛 讘谞驻砖讬讻讬 诇诪讛讱 诇讛转谞住讘讗 诇讻诇 讙讘专 讚转讬爪讘讬讬谉 讗讬谞讜 诪讙讜驻讜 砖诇 讙讟 讗诇讗 专讜讞讗 讚诇讬砖谞讗 讛讜讗 砖讗讬诇讜 讛讬讛 诪讙讜驻讜 砖诇 讙讟 砖讜讘 诇讗 讛讬讛 爪专讬讱 诇讜 注讜讚 讜讛专讬 讗转 诪讜转专转 诇讻诇 讗讚诐 讜讗注"讙 讚讗诪专讬谞谉 诇拽诪谉 诇讗 诇讬讻转讜讘 (诇诪讛讱) [诇诪讞讱] 讜诇讗 诇讗转谞住讘讗 讜转讛讜讬讬谉 讜转讬爪讘讬讬谉 讘转诇转讗 讬讜讚讬谉 讜诇讗讜专讻讬讛 诇讜讬"讜 讚讜讻讚讜 讜转讬专讜讻讬谉 讜砖讬讘讜拽讬谉 讛讻诇 讛诐 专讜讞讗 讚诇讬砖谞讗 讜诇讗 讙讜驻讜 砖诇 讙讟 砖讗注"驻 砖诇讗 讻转讘诐 讻诇诇 讛讙讟 讻砖专 讘讛专讬 讗转 诪讜转专转 诇讻诇 讗讚诐 诇讘讚讜 讜诪讗讬 讚讗诪专讬谞谉 诇拽诪谉 讘诪讗讬 讚讗转拽讬谉 专讘 讗讬讱 驻诇讜谞讬 驻讟专 讜转专讬讱 讬转 驻诇讜谞讬转 [讗讬谞转转讬讛] 讚讛讜转 讗讬谞转转讬 诪谉 拽讚诪转 讚谞讗 诪谉 讬讜诪讗 讚讬谉 讜诇注诇诐 讜讗诪专讬谞谉 诇讟注诪讬讱 讻讜诇讛讜 诪讬 拽讗诪专 讗讬谉 驻转专讜谞讜 注诇 讚讬转讛讜讬讬谉 讜讻讜' 讻讚诪驻专砖 讛诪讜专讛 讗诇讗 注诇 讜讛专讬 讗转 诪讜转专转 诇讻诇 讗讚诐 讗讘诇 诇注讜诇诐 讻诇 诪讛 砖讻讜转讘讬谉 讜讻讚讜 驻讟专讬转 讜讻讜' 讛讻诇 讬转专 讜专讜讞讗 讚诇讬砖谞讗 讛讜讗 讜讚讬 诇谞讜 讘讛专讬 讗转 诪讜转专转 诇讻诇 讗讚诐 讘诇讘讚 讜讻谉 讗诐 讻转讘 讜讻讚讜 驻讟专讬转 讜讻讜' 讚讬 诇谞讜 讘讝讛 讜砖讜讘 讗讬谞讜 爪专讬讱 讜讛专讬 讗转 诪讜转专转 诇讻诇 讗讚诐 讜讗讬 讗诪专转 诇注讜诇诐 砖转讬 讛诇砖讜谞讜转 爪专讬讻讬诐 诇讻转讜讘 诇诪讛讱 诇讛转谞住讘讗 诪转讬专讛 诇讬谞砖讗 讜讛专讬 讗转 诪讜转专转 诇讻诇 讗讚诐 诪转讬专讛 诇讝谞讜转 讜讛讬诇讻讱 讗诐 [诇讗] 讻转讘 讗转 砖谞讬讛诐 讛讙讟 驻住讜诇 诇讗 转讜讻诇 诇讗讜诪专讜 讚讗"讻 诪讗讬 讚讘注讬 讘讙诪' 讞讜抓 诪转讝谞讜转讬讱 诪讛讜 诇讬驻砖讜讟 诇讬讛 诪诪转谞讬' 诪讚诪爪专讬讱 诇讬讛 诇讬讻转讜讘 讜讛专讬 讗转 诪讜转专转 诇讻诇 讗讚诐 讘转专 讚讻转讘 诇诪讛讱 诇讛转谞住讘讗 砖"诪 讚讞讜抓 诪转讝谞讜转讬讱 驻住讜诇 讗诇讗 诇讗讜 砖"诪 讗讬谞讜 讻讜转讘 讗诇讗 讜讛专讬 讗转 诪讜转专转 诇讻诇 讗讚诐 讘诇讘讚 砖诪砖诪注 讘讬谉 讘谞讬砖讜讗讬谉 讘讬谉 讘讝谞讜转 讜诇诪讛讱 诇讛转谞住讘讗 诇讗 爪专讬讱 讗诇讗 讜讚讗讬 讘讗' 诪谉 讛诇砖讜谞讜转 讚讬 讜讙诐 讘诪讛讱 诇讛转谞住讘讗 讘诇讗 讛专讬 讗转 诪讜转专转 讚讬 讜讗"转 讜讛诇讗 讘讞讜抓 诪转讝谞讜转讬讱 讗讬转讜拽诐 讘转讬拽讜 讜转讬拽讜 讚讗讬住讜专讗 诇讞讜诪专讗 转砖讜讘讛 讛谞讬 诪讬诇讬 讻砖讻转讘 讘驻讬专讜砖 讞讜抓 诪转讝谞讜转讬讱 讗讘诇 诪住转诪讗 讻讬 讻转讘 诇诪讛讱 诇讛转谞住讘讗 讙诐 诇讝谞讜转 讘诪砖诪注 砖讛专讬 讞讜抓 诪转专讜诪讜转讬讱 讜诪讬专讜砖转讬讱 讚讗讬转讜拽诪讜 谞诪讬 讘转讬拽讜 诇讗 诪驻专砖 诇讛讜 讘讙讬讟讗 砖"诪 讚诇讗 拽驻讬讚 转诇诪讜讚讗 讗诇讗 讛讬讻讗 讚驻专讬砖 讞讜抓 诪转专讜诪讜转讬讱 讜诪讬专讜砖转讬讱 讗讘诇 讘住转诪讗 讻砖专 讜讛"讛 讘讞讜抓 诪转讝谞讜转讬讱 讜专' 讬讛讜讚讛 讚讘注讬 讜讚谉 讚讬讛讜讬 诇讬讱 诪讬谞讗讬 讛讬讛 诪爪专讬讱 讗' 诪讘' 诇砖讜谞讜转 讛诇诇讜 讜讙诐 讜讚谉. 讘诪讗讬 拽诪讬驻诇讙讬 专讘谞谉 住讘专讬 讬讚讬诐 砖讗讬谉 诪讜讻讬讞讜转 讛讜讬讬谉 讬讚讬诐 讗注"讙 讚诇讗 讻转讘 诇讛 讜讚谉 诪讜讻讞讗 诪讬诇转讗 讚讘讛讱 讙讬讟讗 诪讙专砖 诇讛 讜专' 讬讛讜讚讛 住讘专 讬讚讬诐 砖讗讬谉 诪讜讻讬讞讜转 诇讗 讛讜讬讬谉 讬讚讬诐 讜讟注诪讗 讚讻转讘 诇讛 讜讚讬谉 讚诪讜讻讞讗 诪讬诇转讗 讚讘讛讗讬 讙讬讟讗 讛讜讗 讚诪讙专砖 诇讛 讗讘诇 诇讗 讻转讘 诇讛 讜讚讬谉 讗诪专讬 讘讚讘讜专 讘注诇诪讗 讛讜讗 讚诪讙专砖 诇讛 讜讙讬讟讗 讚讗砖讛 讘注诇 驻讛 讛讜讗 注讬讬谉 讘驻"拽 讚谞讚专讬诐 讜讘砖诪注转讗 拽诪讬讬转讗 讚拽讬讚讜砖讬谉:



讗诪专 讗讘讬讬 讛讗讬 诪讗谉 讚讻转讘 讙讬讟讗 诇讗 诇讬讻转讜讘 讜讚讬谉 讘讬讜"讚 讚诪砖诪注 讚讬谉 驻讬' 讜讚讬谉 诪砖诪注 讚讬谉 讛讜讗 砖讗讙专砖讬讱 讗讘诇 讗诐 讗讬谞讜 讚讬谉 诇讗 讗讙专砖讬讱 讜诇讗 讬讛讗 讙讟 讜诇讗 谞讬讻转讜讘 讜讗讬讙专转 讘讬讜"讚 讚诪砖诪注 讗讬讙专讗 讗诇讗 讜讗讙专转 驻讬' 讗讙专转 (讛驻讜专砖) [讻诪讜 讗讙专转 讛驻讜专讬诐] 讻转讜讘 讘诇讗 讬讜"讚 讗讘诇 讗讬讙专讗 讛讬讜 讻讜转讘讬诐 讘讬讜"讚 讜诇讗 诇讬讻转讜讘 诇讬诪讛讱 讘讬讜"讚 讚诪砖诪注 诇讬 诪讛讱 讻诇讜诪专 注谞讬谉 讻转讬讘讛 讝讜 诇讬 转讛讬讬 诪住驻专 讛讝讛 讜讗讬诇讱 讗诇讗 诇讬讻转讜讘 诇诪讛讱 讜讬讜谞转谉 转专讙诐 讜转专讗 讻讬 诪转讗诪爪转 讛讬讗 诇诇讻转 讚讞诪转 讗专讬 诪讗诇诪讗 讛讬讗 诇诪讛讱 讗诇讗 诇诪讛讱 讘诇讬 讬讜"讚 讜诇讗 诇讬讻转讜讘 诇诪讞讱 讘讞讬"转 讚诪砖诪注 讻讞讜讻讗 诪爪讞拽 讗谞讬 讘讱 讜讗讜谞拽诇讜住 转专讙诐 讘住讜讚诐 讗诇 转讘讗 谞驻砖讬 讘专讝讛讜谉 诇讗 讛讜转 谞驻砖讬 讘讗讬转讻谞砖讛讜谉 讘诪讞讱 讛讬诇讻讱 讛"讗 诪讘讜讗专 [讜诇讗] 讬讻转讜讘 诇讗讬转谞住讘讗 讘讗诇"祝 讚诪砖诪注 诇讗 讬转谞住讘讗 讗诇讗 讘讛"讗:



讚转讬爪讘讬讬讬谉 讚转讬讛讜讬讬讬谉 讬讬谉 讘转诇转讗 讬讜讚讬"谉 驻讬' 砖讗诐 讬讻转讘诐 讘砖谞讬 讬讜讚讬谉 诪砖诪注 讚讬 转讛讜讬讬谉 注诇 谞砖讬诐 讚注诇诪讗 讜讻谉 讚转爪讘讬讬谉. 讗讘诇 讛砖转讗 讚讻转讬讘讬 讘转诇转讗 讬讜讚讬谉 讚转值讬讛值讜执讬讬讬谉 讚转执爪职讘值讬执讬讬谉. 讜诇讗讜专讜讻讬讛 诇讜讗"讜 讚转讬专讜讻讬谉 讜讚砖讬讘讜拽讬谉 讚讗讬 诇讗讜 诪砖诪注 转专讬讻讬谉 砖讘讬拽讬谉 谞砖讬诐 讚注诇诪讗 讜诇讗讜专讜讻讬讛 诇讜讗"讜 讚讜讻讚讜 讚讗讬 诇讗讜 诪砖诪注 讜讻讚讬 讻诇讜诪专 讜诇讗 讻诇讜诐 讻诪讜 讻讚讬 谞住讘讛. 谞讙诪专 讛讙讟 讜转拽讜谞讜 (讻讗谉 讞住专 讘讻转"讬):



讗讬讘注讬讗 诇讛讜 诪讬讘注讬讗 讜讚谉 讗讬 诇讗 驻讬' 讛诇讻讛 讻专' 讬讛讜讚讛 讗讜 讻讞讻诪讬诐. 转"砖 讚讗转拽讬谉 专讘 讘讙讬讟讬谉 讗讬讱 驻诇讜谞讬 讘谉 驻诇讜谞讬 驻讟专 讜转专讬讱 讬转 驻诇谞讬转讗 讚讬讛讜讬转 讗讬谞转转讬 诪谉 拽讚诪转 讚谞讗 诪谉 讬讜诪讗 讚讬谉 讜诇注诇诐 讜讗讬诇讜 讜讚谉 诇讗 拽讗诪专 讜诇讟注诪讬讱 讻讜诇讬讛 诪讬 拽讗诪专 讗诇讗 讘注讬讗 讛"谞 讘注讬' 注讬讬谉 讘专讬砖 驻"拽 讚拽讬讚讜砖讬谉 讚讛讜讬讗 驻诇讜讙转讗 讚讗讘讬讬 讜专讘讗 讚讗讘讬讬 讗诪专 讬讚讬诐 砖讗讬谉 诪讜讻讬讞讜转 讛讜讬讬谉 讬讚讬诐 讜专讘讗 讗诪专 诇讗 讛讜讬讬谉 讬讚讬诐 讜讛讜讻讞转讬 砖诐 讘驻"拽 讚谞讚专讬诐 讚讘转专转讬 驻诇讬讙讬 专' 讬讛讜讚讛 讜专讘谞谉 驻诇讬讙讬 讘讜讚谉 讜驻诇讬讙讬 谞诪讬 讘诪讬谞讗讬. 诪讬讜诪讗 讚讬谉 诇讗驻讜拽讬 诪讚专' 讬讜住讬 讚讗诪专 讝诪谞讜 砖诇 砖讟专 诪讜讻讬讞:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讗注"讙 讚诇讗 讻讜' 讜讗讜专"讬 讚讘转专讜讬讬讛讜 驻诇讬讙讬 讜砖诐 诪驻讜专砖 讻讜' 注讻"诇 专"诇 讚驻诇讬讙讬 讘讚讬谉 讗讬 讛讜讛 讘注讬 讬讚讬诐 诪讜讻讬讞讜转 砖讝讛讜 讛讙讟 讜讗讬 讘注讬 谞诪讬 讬讚讬诐 诪讜讻讬讞讜转 讚讝讜 讛讗砖讛 砖讛讜讗 诪讙专砖 讛讬讗 讗砖转讜 讜拽"诇:





讞讻诪转 砖诇诪讛

讙诪' 讜诇讗 诇讻转讜讘 讗讬讙专转 讻讜' 谞"讘 讜诇讗 诇讬讻转讜讘 讗讬讙专转 砖讘讜拽讬' 讘讬讜"讚 讚诪砖诪注 讗讬讙专讗 诇砖讜谉 讙讙 讗"谞 诇驻讬 砖谞专讗讬转 讻砖转讬 转讬讘讜转 讗讬 讙专讬转 讻诇讜诪专 讗讬 讝谞讬转 讬讛讗 讙讟 讜讗讬 诇讗 讝谞讬转 讗讬谞讬 诪讙专砖讱 讜讻谉 驻讬' 讛专诪讘"诐 讝"诇 讚讬转讛讜讬讬讬谉 讚讬转爪讘讬讬讬谉 转诇转讗 讬讜讚讬"谉 讚讗讬 诇讗 讻转讘讜 讗诇讗 讘砖谞讬 讬讜讚讬"谉 砖诪讗 讬拽专讗 讛拽讜专讗 讚转讛讜讜讬讬谉 转爪讘讬讬谉 讻诇讜诪专 砖讛讜讗 诪讚讘专 注诐 砖转讬 谞砖讬诐 讜谞诪爪讗 砖讗讬谞讜 诪讙专砖 诇讝讜 讗诇讗 诇砖转讬诐 讗讞专讜转 讜讻转讘 讛专讘 讘注诇 讛注讬讟讜专 讝"诇 讚讗讬 讻转讘 讘讬讛 讚转讛讜讬 讗转 专砖讗讛 诇诪讛讱 讜讻讜' 讟驻讬 注讚讬祝 诪诇讬砖谞讗 讚讚讬转讛讜讬讬讬谉 讚诪砖诪注 转专讜讻讬谉 讜砖讘讜拽讬谉 讻诇讜诪专 砖讛讜讗 讗诪专 诇讛 砖讛讜讗 砖讘拽讛 讗讜转讜 讜讙讬专砖讛 讗讜转讜 注"讻 诇砖讜谉 讛专"谉:


专砖"讬 讘讚"讛 诇讻砖转讘专讞 讻讜' 诇砖讜谉 讞讬专讜转 讛讜讗. 谞"讘 驻讬' 讜诪讜注讬诇 诇注讘讚 讗讘诇 诇讗砖讛 讗讬谞讜 诪讜注讬诇 讜讗讬谞讜 讚讜诪讛 诇讻诪讜 讛专讬 讗转 诇注爪诪讱 讜讻谉 驻讬' 讛专"谉 诇讛讚讬讗 注"砖:


讘讚"讛 讬讚讬诐 砖讗讬谞谉 诪讜讻讬讞讜转 讻讜' 讗驻"讛 讛讜讬 讻讜'  谞"讘 讗注"驻 砖讗讬谉 诇讜 讘讬转 讗讞讬讝讛 讜拽"诇 注讬讬谉 讘拽讚讜砖讬谉 驻"拽 讚祝 讜':


讘讚"讛 讜诇讗 诇讻转讜讘 讗讬讙专转 砖讘讜拽讬谉 讘讬讜"讚 讻爪"诇 讜讛住"讚:





专砖"砖

专砖"讬 讚"讛 讗"诇 诇讗砖转讜. 诇讻转讜讘 讘讙讬讟讗. 注讬' 诇注讬诇 (注讞) 转讚"讛 讗讬谞讜 讙讟 讜讘诪砖"讻 讘拽讚讜砖讬谉 (讜 讘):



专砖"讬 讚"讛 讗诪专 诇砖驻讞转讜. 讚诇讙讘讬 诪诇讗讻讛 讻讜'. 讜讘拽讚讜砖讬谉 驻讬' 讘注"讗 讜讻谉 讛专"谉 讻讗谉:



专砖"讬 讚"讛 讬讚讬诐 砖讗讬谉 诪讜讻讬讞讜转. 注讬' 诇砖讜谉 讛专"谉:



专砖"讬 讚"讛 诇讗 诇讻转讜讘 讜讚讬谉. 讚诪砖诪注 讚讬谉 讛讜讗 砖讗讙专砖讱. 讻爪"诇 讜讻"讛 讘专"谉:



专砖"讬 讚"讛 讝讛讜 讟讜驻住 讛讙讟. 诪讬转拽专讬 讚讬 转讛讜讬谉 谞砖讬谉 讚注诇诪讗. 讻爪"诇:



专砖"讬 讚"讛 讜诇讜专讻讬讛 诇讜讬"讜 讚转讬专讜讻讬谉. 讗讬讙专转 谞砖讬诐 注讝讜讘讜转 讚注诇诪讗. 讻爪"诇:



专砖"讬 讚"讛 讜诇讜专讻讬讛 诇讜讬"讜 讚讜讻讚讜. 诪砖诪注 讜讻讚讬 讻诇讜诪专 讘讜诇讗 讻诇讜诐. 讻爪"诇:





讛讙讛讜转 讬注讘"抓

讙诪' 讚讬转讬讛讜讬讬讬谉 讚讬转讬爪讘讬讬讬谉. 谞状讘 讬讜讚讬"谉 讛诇诇讜 砖诇讗讞专 讛转状讜 讘讗诪转 讟"住 讛讜讗 砖讗讬谉 拽专讬讗转 转讬"讜 讝讜 讘讞讬专讬拽 诪讜砖讱 讬讜"讚 讜讙诐 砖诇 转爪讘讬讬谉 注诐 砖讛讜讗 讞专讜拽讛 讗讬谞讛 转"讙 诪讜砖讱 讬讜"讚:


转讜住' 讚"讛 讜诇讗 诇讻转讜讘 讜讻讜' 诇讻转讘讜 讘讬讜"讚. 谞"讘 讚诇讗 诇砖转诪注 讗讙专讗 诇砖讜谉 砖讻专:


讚"讛 讚转讛讜讬讬讬谉 讜讻讜' 讜讗讬谉 诇讻转讜讘 讚讬 讬转讘讗. 谞"讘 讜驻砖讬讟讗 讚讻讬 讻转讘 讛讻讬 讻砖专:





讞讬讚讜砖讬 讞转"住

专' 讬讛讜讚讛 讗讜诪专 讜讚谉 讚讬讛讜讬 诇讬讻讬 讜讻讜' 讙讜驻讜 砖诇 讙讟 砖讞专讜专 讜讻讜' 讛拽砖讛 转讜讬"讟 诪"讟 诇讗 驻诇讬讙 谞诪讬 讘住讬驻讗 讚讘注讬 诇诪讻转讘 讜讚讬谉 讜讗讬 讛讜讛 诪讞诇讜拽转 讜讗讞"讻 住转诐 讻专讘谞谉 讗"讻 讛诇讻讛 讚讬讚讬' 砖讗讬谞诐 诪讜讻讬讞讜转 讛讜讜 讬讚讬诐 注"砖 讜诇驻注"讚 诇诪"讚 讛诪驻拽讬专 注讘讚讜 诇讗 讘注讬 讙讟 砖讞专讜专 讜诇注讬诇 诇"讞 注"讗 讛拽砖讜 转讜住' 讗"讻 砖讟专讗 诇诪讛 诇讬 讜注讬拽讜专 转讬' 讗讛"谞 讗诇讗 讻讬讜谉 讚讻' 砖讟专讗 讙诇讬 讚注转 讚讘砖讟专讗 谞讬讞讗 诇讬' 讚诇砖转讞专专 讜诇讗 讘讛驻拽讬专讗 讗"讻 爪专讬讱 讻诇 讚讬谞讬 讙讟 讚讬诇驻讬' 诇讛 诇讛 讜讗"讻 诇讗 砖讬讬讱 讘砖讞专讜专 讜讚谉 讚诪讗讬 转讗诪专 讚讬诇诪讗 讘讚讬讘讜专讗 诪砖讞专专 讜砖讟专讗 专讗讬' 讘注诇诪讗 诪诪"谞 讗诐 讚注转讜 诇砖讞专专 讘讚讬讘讜专' 讛专讬 住讙讬 讘讚讬讘讜专讗 讚诪驻拽讬专 注讘讚讜 讬爪讗 诇讞讬专讜转. 讜讛谞讛 讛讱 讚诪驻拽讬专 注讘讚讜 讬爪讗 诇讞讬专讜转 诪驻讬拽 诇讬讛 诪拽专讗 注讘讚 讗讬砖 诪拽谞转 讻住祝 讜驻诇讬讙讬 讘讬' 转谞讗讬 讘讬讘诪讜转 诪"讞 注"砖 讜讗"讻 讗讬谉 专讗讬' 诪诪转谞讬' 讚住转诪讗 讻转"拽 讚专' 讬讛讜讚讛 讚诇讗 讘注讬 讜讚谉 讗诇讗 讚讘驻诇讜讙转讗 讚转谞讗讬 讚诪砖讞专专 注讘讚讜 诇讗 诪讬讬专讬 讜诪讚诇讗 诪爪讬 诇诪转谞讬 讜讚谉 诇讗 谞拽讬讟 谞诪讬 诪谞讗讬:


诇讻砖转讘专讞 诪诪谞讬 讗讬谉 诇讬 注住拽 讘讱. 讻' 讛专"谉 讚讛讜讛 讻诪讜 讗转 诇注爪诪讱 讚讘拽讟谉 拽谞讗讜 砖诪讬诐 讜讘讙讚讜诇 讝讜讻讛 讘注爪诪讜 讜讛讝讻专转讬讜 诇注讬诇 专"驻 讛讝讜专拽 转讜住' 讚"讛 讚讬谉 讜讚讘专讬诐 讜讻讜' 诇讬砖讘 砖讬讟转 专"转 讬讚讬诐 砖讗讬谉 诪讜讻讬讞讜' 注讬讬谉 讞讬' 驻"拽 讚谞讚专讬诐 砖诐 讘讗专讛 讘注讝讛"讬:


讜诇讗 诇讻转讜讘 诇诪讞讱 讘驻专拽 讛拽讜诪抓 讛谞讬 住驻专讬 讚讬讜拽谞讗 讞讟专讬' 讙讙讬' 讚讞讬转 讜转诇讬' 讻专注讬' 讚讛"讬 注"砖 诇驻"讝 讗"讗 砖讬转讞诇驻讜 讗诪谞诐 注讬讬谉 讘砖讜"转 专讬讘"砖 住讜祝 住讬' 拽"讻 讜诪讚讘专讬讜 诇诪讚转讬 诇讗诪专 讗注"驻 砖讛讜讗 诇讗 讻讬讜谉 诇讻讱 讗诪讬谞讗 讗谞讗 讚诇驻讬 住讙谞讜谉 讛讻转讘 讗砖讜专讬转 讘注爪诪讜 讬砖 讻讜转讘讬诐 讛' 讻转诪讜谞转 讞' 讜诇讗 转诇讬讗 诇专讙诇讛 讻诇诇 讜讛专讙讬诇讬诐 讻讱 爪专讬讻讬诐 讘砖讟专讜转讬讛诐 讜讗讙专讜转讬讛诐 诇讞讟讜专 讛讞讬转 讻讚讬 砖讬讛讬讛 讛讬讻专 讘讬谉 讛' 诇讞'. 讜讬砖 讛讬' 转讜诇讬谉 专讙诇 讛讛' 讜讗讜转谉 诇讗 讞讟专讬' 诇讞' 讜讛讬讛 谞讬讻专 讘讬谉 讞' 诇讛' 讘讝讛 砖讛讞' 讛讜讗 讙讜祝 讗讞讚 讜讛讛' 转诇讬讗 专讙诇讬讛. 讗讱 住驻专讗 讚讜拽谞讗 讚讘住"转 转驻讬诇讬谉 讜诪讝讜讝讜转 注讘讚讬 转专讜讜讬讬' 转诇讬讗 诇讛' 讜讙诐 讞讟专讬' 诇讞' 讗注"讙 讚诪砖讜诐 讛讻讬专讗 诇讗 讛讜讛 爪专讬讱 讗讘诇 诪讟注诐 讛诪驻讜专砖 砖诐 爪专讬讱 讜驻住讜诇 讗驻讬' 讘讚讬注讘讚 讗讘诇 讘砖讟专 讛讚讬讜讟讜' 讬讻讜诇 诇注砖讜转 讻诪讜 砖讬专爪讛 讻谞"诇 讜讗诪专 讻讗谉 讚讘讙讟 诇讗 讬讻转讜讘 诇诪讞讱 讗诇讗 讛' 转诇讜讬讛:


讚讗转拽讬谉 专讘 讘讙讬讟讗 讗讬讱 驻诇讜谞讬 讘专 驻诇讜谞讬. 讻' 专讗砖讜谞讬诐 讚讛讱 诇讬砖谞讗 诇讗 讚讬讬拽讬 讚爪专讬讱 诇诪讻转讘 讗谞讗 驻诇讜谞讬 讘诇砖讜谉 讘注诇 讛诪讚讘专 讘注讚 注爪诪讜 讗谞讗 讗谞讚专诇讬谞讗讬 谞讛专讚注讗. 讜谞"诇 专讘 诇讗 专爪讛 诇讻转讜讘 注诇 注爪诪讜 讗谞讗 转专讻讬转 讜转诇讛 拽诇诇转讜 讘讗讞专讬诐 注"讚 住"驻 砖讘讜注转 讛注讚讜转 讚讗诪专 诇专讘 讻讛谞讗 讻谞讛 注"砖. 讜诇驻"讝 讗转讬 砖驻讬专 讚诇讗 讗诪专 谞诪讬 讜讚谉 诪砖讜诐 讚讛讜讛 爪"诇 诪谞讗"讬 讜诇讗 专爪讛 诇讜诪专 讻谉:





驻谞讬 讬讛讜砖注

专砖"讬 讘讚"讛 讗诪专 诇讛 诇讗砖转讜 诇讻转讜讘 讘讙讬讟讛 讻讜' 注讻"诇. 讜讻谉 诪砖诪注 诪住讜讙讬讗 讚砖诪注转讬谉 讚诇注谞讬谉 诇砖讜谉 讛谞讻转讘 讘讙讟 讗讬讬专讬 讗讘诇 诪诇砖讜谉 讛转讜住驻讜转 诇注讬诇 驻专拽 讛讝讜专拽 讚祝 注"讞 讘讚"讛 讗讬谞讜 讙讟 诪砖诪注 讚专"讬 诪驻专砖 砖讗诪专 诇讗砖转讜 诪诪砖 讜讛讬讬谞讜 诇驻讬 砖讬讟转讜 砖爪专讬讱 诇讜诪专 讘砖注转 诪住讬专转 讛讙讟 讛专讬 讗转 诪讜转专转 诇讻诇 讗讚诐 讜讻诪"砖 砖诐 注"砖:


讘讚"讛 讜诇讗 诇讬讻转讜讘 讗讬讙专转 讚诪砖诪注 诇砖讜谉 讙讙 注讻"诇. 讜讛专讗"砖 讝"诇 讻转讘 讘砖诐 讛专讬"祝 讝"诇 讚讗讬讙专转 诪砖诪注 讗诐 讝讬谞转讛 诪诇砖讜谉 讙专讙讬专讗 讻诇讜诪专 讗诐 讝讬谞转讛 转讛讗 诪讙讜专砖转 讜讛"诇 转谞讗讬 讘讙讟 讜讻"讻 讛专诪讘"诐 讝"诇:


讘讚"讛 讚诪砖诪注 诇诪讞专 讻讜' 讝讛讜 讟讜驻住 讛讙讟 驻讟专讬转 讻讜'. 讜讚拽讚拽讜 诪讝讛 讚诇专砖"讬 讝"诇 讗"爪 诇讻转讜讘 讛专讬 讗转 诪讜转专转 诇讻诇 讗讚诐 讗注"讙 讚讘诪砖谞转讬谞讜 讗诪专讜 砖讝讛讜 讙讜驻讜 砖诇 讙讟 诪"诪 诪讛 砖讻讜转讘讬谉 讚转讬讛讜讬讬谉 专砖讗讛 讜砖诇讟讗讛 诇讛转谞住讘讗 讛"诇 讻诪讜 讛专讬 讗转 诪讜转专转 诇讻诇 讗讚诐 讜讛专诪讘"谉 讝"诇 讻转讘 讚诇讗 住讙讬 讘讗转 专砖讗讛 诇讛转谞住讘讗 砖诇讗 讛转讬专讛 讗诇讗 讚专讱 谞砖讜讗讬谉 讜诇讗 讚专讱 讝谞讜转 讜讛"诇 讻讞讜抓 诪讝谞讜转讬讱 讚诪讬讘注讬讗 诇谉 诇注讬诇 讜诇讗 讗讬驻砖讟讗 诪砖"讛 爪专讬讱 诇讻转讜讘 讙"讻 讛专讬 讗转 诪讜转专转 诇讻诇 讗讚诐 讚讛讬讬谞讜 讗祝 讚专讱 讝谞讜转讱. 讜诇注谞"讚 讬砖 诇转诪讜讛 讚诪"砖 诪讞讜抓 诪讬专讜砖转讱 讜讛驻专转 谞讚专讱 讚诪讬讘注讬讗 诇谉 讜讗驻"讛 诇讗 转拽谞讜 讘讝讛 砖讜诐 诇讬砖谞讗 讬转讬专讗 讗注"讻 讚诇讗 诪讬讘注讬讗 诇谉 诇注讬诇 讗诇讗 讗诐 讗诪专 讘驻讬专讜砖 讞讜抓 讗讘诇 诪住转诪讗 讛转讬专讛 诇讻诇 讚讘专 讜讗"讻 讛"谞 诇注谞讬谉 讞讜抓 诪讝谞讜转讱 讜爪"注, 讗诇讗 讚讘诇讗"讛 谞诇注谞"讚 讚诪诇砖讜谉 专砖"讬 讝"诇 讗讬谉 讛讻专注 讚讛讗 诇讗 讻转讘 讙"讻 砖诪讜 讜砖诐 讗讘讬讜 讜砖诐 注讬专讜 讜注讬专讛 讜讻谉 诇讗 讻转讘 讛讝诪谉 讗注"讻 讚专砖"讬 诇讗 谞转讻讜讜讬谉 诇讻转讜讘 讗诇讗 讟讜驻住 讛讙讟 诪砖讗"讻 讻诇 讛谞讬 讚讛讜讬 诇讛讜 转讜专祝 讜讗"讻 讬砖 诇讜诪专 讚讛"讛 诇注谞讬谉 讛专讬 讗转 诪讜转专转 诇讻诇 讗讚诐 诇讗 讛讜爪专讱 诇驻专砖 砖讛讜讗 转讜专祝 讛讙讟 讻讚讗讬转讗 诇注讬诇 讚祝 讻"讜 讘讙诪' 讻谞"诇 讜爪"注:


讙诪专讗 讚转讬讛讜讬讬谉 讜转爪讘讬讬谉 转诇转讗 讬讜讚讬谉. 诪讛 砖讗讬谉 讻讜转讘讬谉 讚讬 转讛讜讬 谞专讗讛 诪砖讜诐 砖讛转讬"讜 诪砖诪砖转 讙"讻 诇砖讜谉 谞住转专 讻讗讬诇讜 诪讚讘专 注诇 讗砖讛 讗讞专转 讜谞专讗讛 讚诇讝讛 谞转讻讜讜谉 讘注诇 讛注讬讟讜专 砖讻转讘 讜讗讬 讻转讘 讚讬 转讛讜讬 讗转 砖专讬 讛专讬 砖讚拽讚拽 诇砖讜谉 讚讬 转讛讜讬 讗转 讚讜拽讗 讜诪砖诪注 诇转诇诪讜讚讗 讚诇砖讜谉 讚讬 转讬讛讜讜讬讬谉 注讚讬祝 讬讜转专 讻谞"诇:





驻转讞 注讬谞讬诐

讜诇讜专讻讬讛 诇讜讬"讜 讚讜讻讚讜 讚诪砖诪注 讜讻讚讬 驻讬专砖"讬 诪砖诪注 讜讻讚讬 讻诇讜诪专 讘讜诇讗 讻诇讜诐 讜讻讜' 讻诪讜 讻讚讬 谞住讘讗 讜讻诪讜 讜讗诪专讬 诇讛 讻讚讬 砖诐 讞讻诐 注讻"诇 讗谞讬 讛讚诇 讻转讘转讬 讘诪砖讙"讘 诇讚讱 讜讝"诇 讻讚讬 砖诐 讞讻诐 讻转讘 讛专讘 讘讗专 砖讘注 讚专砖"讬 驻讬专砖 砖诐 讞讻诐 讜讻转讘 住讚专 讛讚讜专讜转 讚诇讗 诪爪讗 讻谉 讘专砖"讬 讜诇讗 讝讻专 讚讻谉 讻转讘 专砖"讬 讘讙讬讟讬谉 住讜祝 讚祝 驻"讛 注讻"诇 讜讗讬讘专讗 讚讛专讘 住讚专 讛讚讜专讜转 讛讬"诇 诇讛讘讬讗 诇砖讜谉 专砖"讬 讚住讜讙讬讬谉 讛诇讝 砖住驻专讬 讛讚驻讜住 讞讚砖讬诐 讙诐 讬砖谞讬诐 讻讘"专 谞驻转讞讜 诇驻谞讬讜:
讜讗讜诇诐 诇讗 讗讻讞讚 讚讬砖 诇讛注讬专 注诇 讛专讘 诪讛专砖"诇 讘讞讻诪转 砖诇诪讛 专讬砖 诪爪讬注讗 砖讻转讘 讘注诇诪讗 专讙讬诇 专砖"讬 诇驻专砖 砖诐 讞讻诐 讜注诇 讛专讘 讘讗专 砖讘注 砖讻转讘 讚讘专讜讘 讛诪拽讜诪讜转 专砖"讬 驻讬专砖 砖诐 讞讻诐. 讚讛专讬 讛注讘专讬诐 讛讘讬讟讜 诇专讗讜转 拽讜专讬谉 讘讗' 注砖专 诪拽讜诪讜转 砖讛讘讬讗 讛专讘 住讚专 讛讚讜专讜转 讚讗诪专讜 讘砖"住 讜讗诪专讬 诇讛 讻讚讬. 讜讗讬谉 讙诐 讗讞讚 讚专砖"讬 驻讬专砖 砖讜诐 驻讬专讜砖. 讜讛拽专讜讘 讗诇讬 讚讙诐 诪讛 砖讻转讜讘 讘驻讬专讜砖 专砖"讬 讚住讜讙讬讬谉 讗讬谞讜 诪专砖"讬 讗诇讗 讗讬讝讛 讛讙讛讛 讘注诇诪讗 砖讛讙讬讛 讗讞讚 讞讻诐 讘讞讜抓 讜讛讻谞讬住讜讛 讘驻谞讬诐. 砖讛专讬 讘注讬拽专 讛讚讘专 讘讗讞讚 注砖专 诪拽讜诪讜转 诇讗 驻讬专砖 专砖"讬 砖讜诐 讚讘专 讜讛讻讗 讘住讜讙讬讬谉 砖讛讜讗 讗讙讘 讙专专讗 谞拽讟讬讛 驻讬专砖讜 讜讗讬谉 讝讛 住讜讙讬转 专砖"讬. 讜转讜 讚讛诇砖讜谉 诪讜讻讬讞 讚讝讛 砖讻转讜讘 讘驻讬专砖"讬 砖诐 讞讻诐 讗讬谞讜 诪专砖"讬 砖讛专讬 讻转讘 讚讗诐 讬讻转讜讘 讜讻讚讬 诪砖诪注 讜诇讗 讻诇讜诐 讻诪讜 讻讚讬 谞住讘讛. 讜讗讬 讙诐 诪"砖 砖诐 讞讻诐 讛讜讗 诪专砖"讬 讛讜诇"诇 诪砖诪注 讚诇讗 讻诇讜诐 讻诪讜 讻讚讬 谞住讘讛 讗"谞 诪砖诪注 砖诐 讞讻诐 讻诪讜 讜讗诪专讬 诇讛 讻讚讬 讜讗讝 讛讜讛 讗转讬 砖驻讬专 讗讘诇 讛砖转讗 讚拽讗诪专 讻诪讜 讻讚讬 谞住讘讛 讜讻诪讜 讜讗诪专讬 诇讛 讻讚讬 诪讜讻讞 讚讜讗诪专讬 诇讛 讻讚讬 讜讻讚讬 谞住讘讛 专讜讞 讗讞讚 诇讛诐 讜驻讬专讜砖谉 砖讜讛 讘讜诇讗 讻诇讜诐. 讜讗"讻 讜讚讗讬 砖诐 讞讻诐 讻转讘讜 诪讬 砖讗讬谞讜 讞讻诐 讜讗讬谞讜 诪专砖"讬 讜讛讻谞讬住讜讛 讘驻谞讬诐. 讜讻谉 讛专"谉 讚专讙讬诇 诇讻转讜讘 驻专砖"讬 诇讗 讻转讘讜 讜诪专谉 讘讘讬转 讬讜住祝 讗"讛 住讬诪谉 拽讻"讜 讜讛专讘 讙讟 驻砖讜讟 砖诐 讛注转讬拽讜 驻讬专砖"讬 讜讛砖诪讬讟讜 讝讛. 讜爪"诇 讚驻讜住讬诐 讬砖谞讬诐 讜讚讜拽 讻讬 拽爪专转讬:





砖注专讬 转讜专转 讘讘诇

(驻讛 讘 转讜住驻讜转) 讚"讛 讚转讛讜讬讬讬谉 讜讻讜' 讜讗讞专 讛转讬"讜 讚讬转讬讛讜讬讬讬谉 讜讻讜'.鈥斪ぷ�' 讜讛讬讜"讚 讛讜讗 住讬诪谉 诇住讙讜诇 讻诪讜 讘转"讗 诇讗 转讬注讘专 (讘诪' 讻 讬讞), 讜讻谉 讘诇砖讜谉 讛转诇诪讜讚: 讛讬住讟, 讛讬住拽, 讛讬拽祝, 讛讬转专. 讜讗讞专 讛转讬"讜 讙' 讬讜讚讬"谉, 讗' 诇住讬诪谉 谞拽讘讛 谞讜讻讞转, 讗' 讘诪拽讜诐 讛"讗 讛砖讜专砖 讜讗' 谞讜住驻转 诇讛专讗讜转, 砖讛讬讜"讚 谞砖诪注转 讘诪讘讟讗. 讜诪讛 砖讗诪专讜 注讜讚 讜讚讬 转讬讛讜讬讬讬谉 讛诐 讘' 转讬讘讜转 讗讘诇 讚讬转讘讗 转讬讘讛 讗讞转 - 讻"讛 讚专讱 转"讗 讚讻"诪 砖讻转讜讘 讘转讜专讛 "讗砖专" 诪转专讙诐 "讚讬" 讘转讬讘讛 诪讬讜讞讚转, 讗讘诇 讻诇 讛"讗 讛讬讚讬注讛 砖讗爪诇 讛驻讜注诇 诪转专讙诐 讘讗讜转 讚诇讬"转 诪讞讜讘专转 诇转讬讘讛 砖诇讗讞专讬讛. 讜讗祝 砖讬砖 讘转"讗 诪拽讜诪讜转 砖讬讜爪讗讬诐 诪讻诇诇 讝讛 讛诐 诪注讟讬诐 讜讘讗讜 专拽 诪讟注讜转 讛住讜驻专讬诐 (专' 讗讘专讛诐 注驻砖讟讬讬谉 讘诪讗住祝 讛讻专诐 转专诪"讞).





讬诐 砖诇 砖诇诪讛

讗诪专 讗讘讬讬 讛讗讬 诪讗谉 讚讻转讘 讙讬讟讗 诇讗 诇讻转讜讘 讜讚讬谉 讚诪砖诪注 讚讬谉 驻讬' 诪谉 讛讚讬谉 讗谞讬 谞讜转谉 诇讱 讛讙讟 讜诇讗 诇讻转讜讘 讗讬讙专转 讚诪砖诪注 讗讬讙专转 诇砖讜谉 讝谞讜转 讻诪讜 讙专讙讬专转讗 讚驻"拽 讚注"讝 讻诇讜诪专 讗诐 讗转讛 讝讬谞转讛 转讞转讬 转讛讗 诪讙讜专砖转 谞诪爪讗 砖讗诐 诇讗 讝讬谞转讛 讗讬谞讛 诪讙讜专砖转 讜讻谉 讛诪谞讛讙 诇讻转讜讘 讜讗讙专转 讚讬转讬讛讜讬讬讬谉 讚讬转讬爪讘讬讬讬谉 转诇转讗 转诇转讗 讬讜讚讬谉 诪"讟 讚诪砖诪注 转讛讜讬讬谉 讜转爪讘讬讬谉 讻诇讜诪专 诇砖讜谉 谞讜讻讞 讜诇讗 讬讛讬' 诇砖讜谉 谞住转专 诇谞砖讬诐 讚注诇诪讗 讜谞诪爪讗 砖讗讬谞讜 诪讙专砖 讗诇讗 诇谞砖讬诐 讚注诇诪讗 讜讻转讘讜 讛转讜' 砖讘转讬拽讜谉 讛砖讟专讜转 砖讻转讘 讛专讘 讬讜住祝 讟"注 讛讬讜 讻讜转讘讬谉 讘讞诪砖讛 讬讜讚讬谉 讬讜"讚 讗讞专 讚诇讬"转 讜讬讜"讚 讗讞专 转讬"讜 讜讛讜讬 转讬讘' 讘驻谞讬 注爪诪讛 讻诪讜 讗砖专 讚诪转专讙讬诪谉 讚讬 讜诪讬讛讜 讚讬转讘讗 注诇 谞讛专 驻诇讜谞讬 讗讬谞讜 专讙讬诇讬谉 诇讻转讜讘 讘转专讬 讬讜讚讬谉 诇诪讛讜讬 讚讬 转讬讘讛 讘驻谞讬 注爪诪讛 讻诪讜 讗砖专 讬讜砖讘转 讗诇讗 讚讬转讘讗 讞讚讗 转讬讘讛 讛讬讗 讻诪讜 讛讬讜砖讘转 讚诪转专讙讬诪讜 讚讬转讘讬 讜讛讜讬 讚诇讬"转 讘诪拽讜诐 讛"讗 讗讘诇 讚讬 转讬爪讬讘讬讬谉 讗讬谉 讛讚诇"转 讘诪拽讜诐 讛讬讗 讗诇讗 讘诪拽讜诐 讗砖专 讻讱 讻转讘 讛专讗"砖 诪讚讘专讬 讛转讜' 讜诪砖诪' 诇讛讚讬讗 讚讚讬 转讬爪讘讬讬谉 砖转讬 转讬讘讜转 讛谉 讜爪专讬讱 诇讛专讞讬拽 讚讬 诪转讬爪讘讬讬谉 讜讗讬 讻转讘 讘砖转讬 砖讬讟讜转 讻砖专 讗诇讗 砖讛诪谞讛讙 讛讜讗 诇讻转讞诇' 诇讛讝讛专 讜诇讻转讘讜 讘讞讚 砖讬讟讛 讜讝"诇 讛讙讛"讛 砖诪爪讗转讬 讘讛诇讻讜转 讙讬讟讬谉 诪讚拽讗诪专 讘诪专讚讻讬 讚讬 转讬爪讘讬讬谉 讚讬 转讬讛讜讬讬讬谉 讘讛' 讬讜讚讬谉 诪砖讜诐 讚讛讬讗 转讬讘讛 讗讞转 讗注"讙 讚讻转讘讜 讛住驻专讬诐 讜讬专讞拽 拽爪转 讚讬 讚讚讬 讛讜讬 讻诪讜 讗砖专 讜讛讜讬 诪砖诪注 讘' 转讬讘讜转 讜讻谉 讚讬 诪转讬爪讘讬讬讬谉 讜讻谉 诪爪讗转讬 讚讬讬讛讜讬 讘讙' 讬讜讚讬谉 讜诇驻讬' 谞专讗讛 砖讬讝讛讬专 讛住讜驻专 讚诇讗 讬讻转讜讘 讚讬 转讬讛讜讜讬讬谉 讜讻谉 讚讬 转讬爪讘讬讬谉 讜讻谉 讚讬 讬讛讜讬 讜讘讚拽转讬 讘讙讬讟讬谉 砖专讗讬转讬 砖讻转讘 讛专讘 砖诇讜诐 讛讬砖讬砖 讛诪讜诪讞讛 诪诪讙谞爪"讗 砖谞讬转谞讬' 诇驻谞讬 讙讗讜谉 诪讛专讬"诇 砖讛专讞讬拽 讚讬 诪转讬 讛讜讜讬讬讬谉 讜讻谉 讚讬 诪转讬爪讘讬讬谉 诪转讬爪讘讬讬谉 讜讻谉 讚讬 讬讛讜讬 拽爪转 讗讘诇 诇讗 讛专讞讬拽 讻讜诇讬 讛讗讬 讻诪讜 砖讗专 转讬讘讜转 讝讛 诪讝讛 讜砖诪注转讬 诪驻讬 讛住讜驻专 砖讻转' 讚讬 讛讜讬 讘讘' 砖讬讟讜转 讜爪讜讛 诪讛专讬"诇 讝"诇 诇讻转讜讘 驻注诐 砖谞讬转 讘讞讚 砖讬讟讛 砖讜讘 诪爪讗转讬 砖讻转讘 讘住诪"讙 讚讬 转讬讛讜讜讬讬讬谉 讞诪砖讛 讬讜讚讬"谉 讜讻谉 讚讬转讬爪讘讬讬讬谉 诪砖诪注 砖讛讬讗 讞讚讗 转讬讘讛 注"讻 讜诇驻"讝 讛讬' 专讗讜讬 诇讞讜砖 讗驻讬诇讜 讘讚讬注讘讚 讗讻谉 诪讗讞专 砖讻转讘讜 讜讝"诇 讜讗讜诪专 专"讬 砖专讗讛 讘转讬拽讜谉 讙讬讟讬谉 拽讚诪讜谞讬诐 讚讛' 讬讜讚讬谉 爪专讬讻讛 讙' 讬讜讚讬谉 讘讬讞讚 讘住讜祝 讛转讬讘讛 讜讗讞专 讛讚诇"转 讜讗讞专 讛转讬"讜 讚讬 转讬讛讜讜讬讬讬谉 讚讬 转讬爪讘讬讬讬谉 讜讻谉 讻转讜讘 讘转讬拽讜谉 讙讬讟讬谉 砖诇 专' 讬讜住祝 讟"注 讜讻转讘 讗讞"讻 讜讚讬 转讬讛讜讜讬讬讬谉 讘' 转讬讘讜转 讜讚讬 讘诪拽讜诐 讗砖专 讻讜' 讗诇诪讗 讚讗讬谉 讞砖讜 诇讚拽讚拽 诪讛讗讬 讚讛' 讬讜讚讬谉 注"讻 谞专讗讛 讚讗讬谉 拽驻讬讚讗 讻诇诇 讗驻讬诇讜 诇讻转讞诇讛 讛讬讻讗 讚讗讬讻讗 诇诪讬讞讜砖 诇注讬讙讜谉 讻转讘 讛专讗"砖 讜谞专讗讛 诇讬 讘诪拽讜诐 砖谞讛讙讜 诇讻转讜讘 讚转讬爪讘讬讬谉 讗讬谉 拽驻讬讚讗 讚讗诐 讗讬谉 讛讚诇讬"转 讘诪拽讜诐 讗砖专 转讛讬' 讘诪拽讜诐 砖讬"谉 讻诪讜 砖转讛讬' 砖转专爪讛 讜讙诐 注诇 讛讬讜"讚 砖讘讬谉 转讬"讜 诇讛"讗 讗讬谉 诇讛拽驻讬讚 注"讻 讗讘诇 讘砖讜诐 诪拽讜诐 讗讬谉 谞讜讛讙讬谉 讻谉. 转讜 诪住讬拽 讜诇讜专讻讬讛 诇讜讬"讜 讚转讬专讜讻讬' 讜诇讜讬"讜 讚砖讘讜拽讬谉 讚诪砖诪注 讚拽讗讬 注诇 谞砖讬诐 讚注诇诪讗 讜讻转讘讜 讛转讬' 砖讗讬谉 爪专讬讱 诇讛讗专讬讻讛 讬讜转专 诪砖讗专 讜讬"讜 讗诇讗 讬讝讛专 砖诇讗 讬拽爪专谞讛 砖诇讗 转讛讗 谞拽专讗转 讬讜"讚 讗诇讗 砖诪"诪 讛诪谞讛讙 诇讛讗专讬讱 讻讚讬 砖诇讗 讬讘讗 诇讬讚讬 讟注讜转 讜讻转讘 讛专讗"砖 讜讝"诇 讜讛讗 讚诇讗 拽讗诪专 讜诇讜讬"讜 讚驻讟讜专讬谉 讚讗讟讜 讻讬 专讜讻诇讗 诇讬讞砖讘 讜诇讬讝讜诇 讜讻转' 注讜讚 诪砖诪注 砖讗讬谉 诇讻转讜讘 讬讜"讚 讘讬谉 转讬"讜 诇专讬"砖 讚转专讜讻讬谉 讜讘讬谉 砖讬"谉 诇讘讬转 讚砖讘讜拽讬谉 讚讗讬 讻转讘 讬讜"讚 诇讬讻讗 诇诪讬讟注讬 讻诇诇 讘讜讬"讜 讚转专讜讻讬谉 讻讜' 讜砖讘讜拽讬谉 诇讗讜 讻诇讜诐 讛讜讗 讗讘诇 讘驻讟讜专讬谉 谞专讗讛 砖爪专讬讱 诇讻转讜讘 讬讜"讚 讘讬谉 驻"讗 诇讟讬"转 诪讚讗诪专讬谞谉 讘驻' 讛转拽讘诇 驻讬讟专讜讛 讚讘专讬讜 拽讬讬诪讬谉 驻讟专讜讛 诇讗 讗诪专 讻诇讜诐 讚驻讟专讜讛 诪讞讜讘 诪砖诪注 讜讛砖转讗 谞讬讞讗 讚诇讗 讞砖讬讘 讛讻讗 讜讬"讜 讚驻讟讜专讬谉 注"讻 讜诇讗 谞讛讙讜 讻谉 讻讬 驻讟讜专讬谉 讛讜讗 转专讙讜诐 砖诇 讻专讬转讜转 讜讛讜讗 讘诇讗 讬讜"讚 讜诪讛 砖讗诪专讬谞谉 讘驻' 讛转拽讘诇 驻讬讟讜专讜讛 讻讜' 专"诇 讘讞讬专拽 讜讻"砖 诇驻讬专砖"讬 砖驻讬' 诇讛讬驻讱 讜讛讗 讚诇讗 讞砖讬讘 讜讬"讜 讚驻讟讜专讬谉 讻诇 注讬拽专 砖诪拽讜讚诐 诇讗 讛讬讜 谞讜讛讙讬谉 诇讻转讜讘 讙讟 驻讟讜专讬谉 讜讘诪砖谞' 讙"讻 讗讬谞讜 讜讘转讬拽讜谉 讙讬讟讬谉 诪爪讗转讬 讻谉 讜谞转谞讛 讟注诐 诇诪谞讛讙 讛拽讚诪讜谞讬诐 讗讘诇 讻"注 诪讜讚讬诐 砖诪注讻砖讬讜 谞讛讙讜 讘讻诇 转驻讜爪转 讬砖专讗诇 讜讙讟 驻讟讜专讬谉 讜砖讜讘 诪爪讗转讬 砖讻转讜讘 讘转讬拽讜谞讬 讙讬讟讬谉 讜讝"诇 讜专讗讬转讬 讙讟 砖谞讻转讘 诇驻谞讬 诪讛专讗"讬 诪专讜讜讬诇讗 讝"诇 讜谞驻住诇 专拽 砖谞讻转讘 转讬专讜讻讬谉 讘讬讜"讚 讻讜' 讜诪"诪 谞"诇 讗诇讗 诇注谞讬谉 诇讻转讞诇讛 讗讘诇 讘讚讬注讘讚 驻砖讬讟讗 砖讗讬谉 诇驻讜住诇讜 讘讝讜 讻讚讬 讛专讗"砖 诇住诪讜讱 注诇讬讜 讜注讜讚 讛诇讗 诪爪讗转讬 讻转讜讘 讘砖诐 讛专讘 专' 讛讬诇诇 讚讗讬谉 谞驻拽讜转讗 讻"讻 讗诐 讻转讘 转讬讘讛 砖讛讬讗 讞住专讛 诪诇讗讛 讗讜 诪诇讗讛 讞住专讛 讻讙讜谉 讗讬专 讜讻住诇讜 讜讻谉 讻诇 讻讛"讙 讜讛讗 专讗讬讬' 砖讻转讘讬谞谉 讛注讜诪专 讘讜讬"讜 注"讻 讜讻谉 讻转讘讜 讻诇 讛讗讞专讜谞讬诐 注讜讚 讬砖 诇讛讘讬讗 专讗讬讬' 诪讛讗 讚诪住拽讬谞谉 讚诇讗 诇讻转讜讘 讗讬讙专转 讘讬讜讚 讚诪砖诪注 讗讬讙专讗 讜讻转讘讜 讛转讜' 讗注"讙 砖讙诐 讗讬讙专讗 砖讛讜讗 诇砖讜谉 讙讙 诪谉 讛讚讬谉 专讗讜讬 诇讛讬讜转 讘诇讗 讬讜讚 诪"诪 讛注讜诇诐 专讙讬诇讬谉 诇讻转讘讜 讘讬讜讚 诇驻讬 砖讗讬谞讜 讻讜转讘 讘拽专讗 讗讘诇 讻砖讛讜讗 诪诇砖讜谉 讗讙专转 讗讝 讻讜转讘 讗讙专转 讘诇讗 讬讜讚 诇拽讬讬' 讚讘专讬 讛讗讙专转 讛讗诇讛 讜讛砖转讗 转讬驻讜拽 诇讬' 讚诇讗 诇讻转讜讘 讗讬讙专转 诪砖讜诐 讚讻转讬讘 讞住专 讘拽专讗 讗诇讗 砖"诪 讚诇讬讻讗 拽驻讬讚' 讜诇讜专讻讜 诇讜讬"讜 讚讻讚讜 讚诇讗 诇讛讜讬 讻讬讜"讚 讚诪砖诪注 讜讻讚讬 讻诇讜' 讘讞谞诐 讘讜讗讬谉 讻诇讜诐 讙诐 讘讝讛 驻讬' 讛转讜' 讻诇讜诪专 讬讝讛专 砖诇讗 讬拽爪专 讛讜讬"讜 砖诇讗 转讛讗 谞拽专讗转 讻诪讜 讬讜"讚 讗诇讗 砖讛诪谞讛讙 诇讛讗专讬讱 讜诇讗 讬讻转讜讘 诇诪讞讱 讚诪砖诪注 讞讜讻讛 讗诇讗 诪讛讱 讻诇讜诪专 诇讬转诇讬讬' 诇讻专注讬讛 讚讛"讗 砖驻讬专 讚诇讗 诇讬转讞讝讗讬 诇诪讞讱 讘讞讬"转 讜诇讗 诇讻转讜讘 诇讬诪讛讱 讘讬讜"讚 讚诪砖诪注 诇讬' 诪讬讛讱 讗诇讗 诇诪讛讱 讜诇讗 讬讻转讜讘 诇讗讬转谞住讘讗 讚诪砖诪注 诇讗 讬转谞住讘讗 讗诇讗 诇讛转谞住讘讗 讻转讘 讛专讗"砖 讜讝"诇 讻转讘 讛专诪讘"诐 砖讗诐 讻转讘 讜讚讬谉 讗讜 砖诇讗 讻转讘 讚讬 转讬爪讬讘讬讬讬谉 讘砖诇砖' 讬讜讚讬谉 讛讙讟 驻住讜诇 讜讘注诇 讛注讬讟讜专 诪砖诪讬' 讚专讘讜讜转讬' 讻转讘 讻诇 讛谞讬 讚拽讚讜拽讬 讚讛讻讗 讛讬讬谞讜 讛讬讻讗 讚讻转讘 讘注诇 讙讜驻讬' 讗"谞 讚讻转讘 诇讬' 住讬驻专 诪驻讜诪讬' 讜讘转专 讛讻讬 拽讗转讬 讘注诇 讜诪注专注专 讜讗诪专 讗谞讗 讚驻住讬诇谞讗 诇讬' 讘讛谞讬 讚拽讚讜拽讬 讜诇拽诇拽讜诇讗 讗讬讻讜讜谞讬转 讗讘诇 讗诐 讗诪专 讛讘注诇 诇住讜驻专 讜诇注讚讬诐 诇讻转讜讘 讗转 讛讙讟 住转诐 讜讟注讜 讛住讜驻专 讜讛注讚讬诐 讘讗讞讚 诪讻诇 讗诇讜 讛讗讜转讬讜转 讜讛讘注诇 讗讬谞讜 诪注专注专 讛讙讟 讻砖专 讜转谞砖讗 讘讜 讜讗诐 讛注讚讬诐 诪爪讜讬讬谉 讬注讬讚讜 讘驻谞讬 讘"讚 砖讟注讜转 住讜驻专 讛讬' 讜讻"讻 专讘 讛讗讬 讙讗讜谉 讝"诇 讗讬 讬讛讬讘 讘注诇 专砖讜转讗 诇诪讬讻转讘 讙讟 砖诇诐 讜讟注讬 讘讛谞讬 讻讜诇讛讜 讗讜 拽爪转谉 讗讬 讗讬转讬讛 诇住驻专讗 诪转拽谉 诇讬' 讜讗讬 诇讗 诪转拽谉 讜诪讬谞住讘讗 讻讛"讙 诇讗 诪驻拽讬谞谉 诇讛 讗注"驻 砖诇讗 转讬拽谉 讜讗讬 讗转讬' 诇讗讬谞住讜讘讬 讜讗转讬 讛讘注诇 诇注专注专 讜讗诪专 讛讗讬 讚讻转讘 讜讚讬谉 讚讬谞讗 讛讜讗 讚讗诪专讬 讗"谞 诇诪讞讱 讞讜讻讛 讜诇讻讱 讗讬讻讜讜讻讬转 诇讗 诪谞住讘讗 诇讬' 讗讘诇 讗讬 诪讬谞住讘讗 诇讗 诪驻拽讬谞谉 诇讛 讚讛讗 讚拽讗诪专 专"诪 诪砖讜诐 砖诇讜诐 诪诇讻讜转 讬讜爪讗 讜讛讜诇讚 诪诪讝专 诇讬转讗 讜讻"砖 诇注谞讬谉 讟注讜转 住讜驻专 注"讻 讜专讗讬讬' 讝讜 诇讗 讛讘谞转讬 谞讛讬 讚诇讗 拽"诇 讻专"诪 讘讛讗 讚讜诇讚 诪诪讝专 讗讘诇 讘转爪讗 砖诪讗 拽"诇 讻讜讜转讬' 讗讘诇 讚讘专讬讜 谞"诇 讚诇讗 拽"诇 讻专"诪 讻诇诇 讗诇讗 讻专讘谞谉 讚住"诇 讗驻讬诇讜 诇讗 讻转讘 讗诇讗 诇住谞讟专 砖讘注讬专 讛"讝 诪讙讜专砖转 讻诪讜 砖讗诪专 砖诪讜讗诇 讜诇讻诇 讛讬讜转专 讘讚讬注讘讚 拽讗诪专 讗诇诪讗 讚谞砖讗转 诇讗 转爪讗 讗讘诇 拽砖讛 诇驻讬 诪讛 砖驻讬专砖 讘转讜' 讚诪讙讜专砖转 诇讻转讞诇讛 拽讗诪专 讜讗祝 讚专讘 讚拽讗诪专 诇注讬诇 讗讘诇 讞讻诪讬诐 讗讜诪专讬诐 讛讜诇讚 讻砖专 讚诪砖诪注 讗讘诇 诇讗 转讬谞砖讗 讜讛诇讻转讗 讻专讘 讘讗讬住讜专讬 讛讬讬谞讜 讚讜拽讗 讗讛讬' 讘诪讝专讞 讜讻转讘 讘诪注专讘 拽讗讬 讗讘诇 讘砖诇讜诐 诪诇讻讜' 诪讜讚讛 诇砖诪讜讗诇 讗"讻 谞讬诇祝 讛讻讗 讚诪讜转专转 诇讬谞砖讗 讗驻讬' 诇讻转讞诇讛. 讜爪"诇 诪讗讞专 讚讗讬讻讗 注讬专注专 讛讘注诇 诇驻谞讬谞讜 诇讗 讬转讻谉 诇讛转讬专讛 诇讻转讞诇讛 讜诇注谞讬谉 驻住拽 讛诇讻' 谞专讗讛 讻讚讘专讬 讘注诇 讛注讬讟讜专 讜专讘 讛讗讬 讙讗讜谉 讜讻谉 讚注转 讛专砖讘"讗 砖讻转讘 讘转砖讜讘讛 讚诇讗 讗诪专讜 讘转诇诪讜讚 诇诪讛讱 讜讚讬转讬爪讘讜讬讬讬谉 讗诇讗 砖讗诐 讘讗 讛讘注诇 讜注专注专 砖讘讻讜讜谞讛 讻转讘 讻谉 讻讜' 讗讘诇 诪谉 讛住转诐 讗讬谉 讞讜砖砖讬谉 诇讝讛:

诪住拽讬谞谉 诪讬讜诪讗 讚谞谉 诇讗驻讜拽讬 诪讚专' 讬讜住讬 讚讗诪专 讝诪谞讜 砖诇 砖讟专 诪讜讻讬讞 注诇讬讜 驻讬' 讛讬讻讗 砖讗诪专 讗诐 诪转讬 讚诇讗 讛讜讬 讙讟 诇讗讞专 诪讬转讛 讜讗注"讙 讚讛诇讻转讗 讻专' 讬讜住讬 转拽谞讜 诇讻转讜讘 诪砖讜诐 砖讜驻专讗 讚砖讟专讗 讜诪砖讬' 讘"讚 讟讜注讬谉. 讜诇注诇诐 诇讗驻讜拽讬 诪讚讘注讬 诪讬谞讬' 专讘讗 诪专"谞 讚讗诪专 讛讬讜诐 讗讬 讗转 讗砖转讬 讜诇诪讞专 讗转 讗砖转讬 讛"谞 诪砖讜诐 砖讜驻专讗 讚砖讟专讗 讚诇注谞讬谉 讚讬谞讗 讗诪专讬谞谉 诇注讬诇 讻讬讜谉 讚驻住拽讛 驻住拽讛 讜诪讙讜专砖转:






image1.png
e 9T WNSE




